Transformers: Devastation: Michael Bay Pon Tabik Spring Lah!

Platinum Games memang bersungguh-sungguh mahu mencuri hati kipas-susah-mati Transformer Generation 1. Rupa dan feel game ini rasa macam tengok cite Transformers masa kecik-kecik dulu! Kalau korang membesar dengan Transformers, jom layan!

Hamek kau Decepticons durjana!
Platinum Games merupakan developer yang tak kurang hebat dalam arena game action dengan barisan game seperti Bayonetta, Bayonetta 2 dan juga Metal Gear Rising: Revengeance. Penulis yakin studio ini dapat memberikan gameplay dan combat yang menarik dan padat terutamanya dengan hasil yang terbukti melalui Bayonetta 2.
Dengan animation cel shading, combo yang padat dan combo ender yang gilebabeng ohsem – kalau korang macam kitorang, korang mesti enjoy sepak terajang robot dalam Transformers: Devastation nih!
Game ini bakal direlease ke tangan gamers kelak pada 6 Oktober 2015 pada platform Microsoft Windows, PlayStation 3, PlayStation 4, Xbox 360, Xbox One.


Satu Lagi Game Ghost Recon Dilaporkan Sedang Dibangunkan Ubisoft, Selepas Umum Tamat Sokongan Breakpoint

Semalam, Ubisoft telah mengumumkan penamatan sokongan Ghost Recon Breakpoint, iaitu tiada lagi kandungan baharu akan ditambah ke dalam game tersebut.
Walau bagaimanapun, server online untuk kedua-dua game Ghost Recon, Wildlands dan Breakpoint, akan terus dibuka untuk para pemain bermain bersama rakan-rakan.

Hey Ghosts, we have an important message we would like to share with you all 👇 pic.twitter.com/kYeyVWVtgi— Ghost Recon (@GhostRecon) April 5, 2022

Sebaik sahaja pengumuman rasmi Ubisoft ini dibuat, Kotaku telah mengeluarkan satu artikel yang melaporkan bahawa sebuah game Ghost Recon baharu sudahpun berada dalam pembangunan sejak lebih setahun yang lalu.
Kotaku, yang katanya menerima berita ini daripada dua sumber berbeza, berkata game tersebut merupakan “game utama” dalam siri Ghost Recon, dan dijangka dilancarkan seawal-awalnya sebelum tahun fiskal 2023 berakhir (tamat pada 31 Mac 2023).
Menggunakan nama kod “Over”, game ini sebenarnya pernah tertiris dalam satu pangkalan data NVIDIA.
Mungkin ada yang terlupa, pada Oktober 2021, Ubisoft ada mengumumkan satu lagi game Ghost Recon, iaitu Ghost Recon Frontline — sebuah first-person shooter (FPS) battle royale percuma berskala besar yang dibangunkan dengan kolaborasi Ubisoft Belgrade, Ubisoft Craiova, Ubisoft Kyiv, dan Ubisoft Odesa.
Dan menurut Kotaku lagi dalam laporan sama, selepas Frontline menerima maklum balas yang amat negatif daripada para peminat, projek itu dikatakan telah diset semula (reset), dan mungkin tidak akan dilancarkan dalam masa terdekat.
Agak banyak laporan yang muncul sejak 2, 3 hari ini mengenai game-game yang sedang dibangunkan Ubisoft. Juga semalam, muncul laporan yang mengatakan satu lagi game shooter battle royale sedang dibangunkan mereka, digelar “Pathfinder”.
Selain butiran yang disebut di atas, tiada sebarang info lanjut yang didedahkan untuk game baharu itu. Sama-samalah kita nantikan sama ada laporan ini sahih ataupun sebaliknya.


Malaysia Catat RM2.66b Dalam Pendapatan Industri Video Game Pada Tahun Ini, Kekal Di Kedudukan Ke-21 Di Dunia

Ketiga di Asia Tenggara.

Dalam laporan terbaharu yang dikeluarkan oleh Newzoo, (via Kakuchopurei.com) Malaysia kekal di tangga ke-21 di dunia dalam pendapatan industri video game. Malaysia dianggarkan mencatatkan perbelanjaan sebanyak USD654 juta iaitu kira-kira RM2.66 billion.
Ya, benarlah kata sesetengah orang, Malaysia dan nilai 2.6 billion berpisah tiada.
Perbandingan antara negara Asia Tenggara, Malaysia juga kekal di tangga ke-3, di bawah Indonesia (ke-17) dan Thailand (ke-20). Walau bagaimanapun, Malaysia berada di atas beberapa negara Asia Tenggara lain, iaitu Vietnam (ke-25), Filipina (ke-26), dan Singapura (ke-34).
Semestinya, untuk kedudukan keseluruhan dunia, China, Amerika Syarikat dan Jepun masing-masing gah berada di kedudukan pertama, kedua dan ketiga.
Gambar di bawah menunjukkan senarai kedudukan 30 teratas untuk pendapatan industri video game di seluruh dunia:

Laporan ini turut mendedahkan purata seseorang membelanjakan wang dalam satu-satu game, dan di bawah adalah perbandingan untuk enam negara Asia Tenggara teratas:

Singapura: USD66 (RM268)
Malaysia: USD24.2 (RM98)
Thailand: USD18.21 (RM74)
Indonesia: USD13.2 (RM54)
Vietnam: USD9.4 (RM38)
Filipina: USD7.24 (RM29)

Makna kata, secara purata, gamer di Malaysia membelanjakan RM98 untuk satu-satu game. Adakah korang berada di bawah atau di atas purata ini? Kongsikan dengan kami di ruangan komen di bawah.
Tahun lalu, dalam laporan yang dikeluarkan firma yang sama, Malaysia turut berada di kedudukan ke-21 dunia dengan pendapatan sebanyak USD586 juta.


Titanfall 2: Kedai Game Di UK Letakkan Tarikh Pelancaran Pada 2016

Titanfall 2 akan dilancarkan pada tahun ini juga?

Kedai jualan game di United Kingdom, GAME.co.uk telah menyenaraikan Titanfall 2 akan dilancarkan pada 2016. Laman web itu telah meletakkan “TBC 2016” di bahagian tarikh pelancarannya.

Walau bagaimanapun, ia mungkin hanyalah placeholder yang diletakkan untuk game yang masih belum memiliki tarikh pelancaran rasmi.
Sebelum ini, EA telah mengumumkan bahawa game ini akan dilancarkan pada separuh kedua fiskal 2017, iaitu sekitar Oktober 2016 hingga Mac 2017.
Dalam laman web tersebut, ia terpampang jelas bahawa ia bakal dikeluarkan di PS4, Xbox One dan PC.
Buat masa ini, mereka hanya telah mengeluarkan teaser trailer untuk game ini, dan tiada apa-apa maklumat rasmi dari Respawn Entertainment mengenai bilakah ia akan dikeluarkan.
JomBaca: Titanfall 2: Mengganggu Emosi Dengan Teaser Trailer Mereka!


Game Percuma PlayStation Plus Januari 2021 – Shadow of the Tomb Raider, Greedfall, Maneater

PlayStation Plus membuka tirai 2021 dengan tiga game percuma.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Januari 2021. Ianya adalah seperti berikut, yang boleh diambil bermula 5 Januari hingga 1 Februari 2021:
Shadow of the Tomb RaiderGreedfallManeater (hanya untuk PS5)

Bagi korang yang masih belum ambil game-game percuma untuk bulan Disember 2020, korang masih ada masa sehingga 4 Januari ini.


One Piece: Pirate Warriors 3 (Eng Version)

Holaa!! Gamers, untuk pengetahuan korang pihak Bandai Namco akhirnya mengumumkan tarikh release bagi game One Piece: Pirate Warriors 3 (Eng version).

Tarikh tersebut ialah pada 28 Ogos 2015. Berita ini pasti mengembirakan peminat-peminat anime One Piece khususnya yang amat menantikan game ini.
Apa yang lebih mengujakan ialah, dikhabarkan ada kemasukan hero-hero baru, set move yang baru dan juga storyline yang lebih advance. Teruja??
Luffy Crew, cool bukan!!!!
So pastikan korang ready duit korang sebelum 28 Ogos ini, supaya korang dapat membeli game One Piece ini nanti.
Jom kita layan trailer game One Piece: Pirate Warriors 3:

ADIOS!!!!


Microsoft Umumkan Developer Direct Untuk Xbox Dan Bethesda Pada 25 Januari

Microsoft akan meletakkan 4 buah studio untuk pembentangan Developer Direct yang memfokuskan kepada The Elder Scrolls Online, Forza Motorsport, Minecraft Legends dan Redfalls.
Pembentangan itu akan diadakan pada jam 4 pagi, 26 Januari (waktu Malaysia) dan akan bersiaran langsung di platform Twitch dan YouTube.

Tapi Microsoft berkata para pembangun seperti Arkane Austin, Mojang Studios, Turn 10 Studios, dan ZeniMax Online Studios akan membentangkan “pertunjukan besar” dan gameplay untuk setiap game menurut Xbox Wire.
Redfall yang dibangunkan oleh Arkane Austin akan menunjukkan gameplay single player dan multiplayer. Ia dijadualkan akan dilancarkan pada bulan Mei walaupun tarikh keluaran masih belum diumumkan.

Turn 10 Studios akan berkongsi lebih banyak gameplay dan maklumat baharu mengenai Forza Motorsport.
Bagi Elder Scroll Online pula, pemain akan menjangkakan kemaskini terbesar untuk game MMO itu. Terutama lokasi baharu iaitu Tamriel. Segmen Minecraft Legends akan memfokuskan kepada mode multiplayer PvP.


5 Game Dengan Easter Egg Yang Paling Menyedihkan


Crossover Fortnite-Stranger Things Diumumkan, Kini Ada Portal Dalam Fortnite

Stranger Things merupakan salah satu siri TV paling popular di dunia pada ketika ini, dan pada hari ini, musim ketiganya telah pun mula distrim di Netflix.
Terbaru, melebarkan sayapnya lagi, Fortnite telah mengumumkan kandungan crossover bersama Stranger Things. Portal telah ditambah ke dalam Fortnite, dan ianya terletak di dalam kawasan Mega Mall —  yang mana pusat beli belah (mall) juga menjadi lokasi utama untuk musim ketiga Stranger Things.
Korang boleh saksikan video di bawah untuk lihat bagaimana Portal berfungsi dalam Fortnite:

Selain Portal, mungkinkah akan ada kandungan lain dari Stranger Things yang akan dibawa ke dalam Fortnite? Sama-samalah kita nantikan.


Ibu Bapa Seluruh Dunia Kini Melantik Jurulatih Fortnite Untuk Ajar Anak-Anak Mereka

Ada tuisyen.

Melantik tutor untuk mengajar anak-anak mereka tentang subjek-subjek pelajaran atau mungkin melantik jurulatih sukan pasti sudah biasa kita dengari. Namun, laporan terbaru ini mungkin akan sedikit mengejutkan korang.
Ibu bapa di seluruh dunia kini telah melantik dan membayar jurulatih untuk anak-anak mereka belajar serta meningkatkan kemahiran dalam Fortnite.
Satu artikel daripada The Wall Street Journal (via IGN) telah memperincikan pelbagai ibu bapa dari seluruh dunia telah melibatkan diri mereka dalam fenomena ini, serta telah menemubual mereka tentang pengalaman mereka dalam melantik tutor Fortnite.
Antara faktor yang menyebabkan ibu bapa ini mengambil khidmat jurulatih Fortnite tersebut ialah mereka tidak mahu melihat anak-anak mereka kalah dalam perlawanan Fortnite, ada yang tidak mahu malu apabila mereka bermain game ini, serta ada juga yang menganggap sesi pembelajaran Fortnite ini sebagai pengalaman untuk mengeratkan lagi hubungan mereka dengan anak mereka.
Para jurulatih ini kebiasaannya boleh dijumpai melalui media sosial atau beberapa laman web yang menawarkan khidmat ini. Satu laman web ini mengatakan yang mereka telah membekalkan 1,400 jurulatih Fortnite sejak Mac lalu.
Ironinya, seorang jurulatih berumur 18 tahun yang ditemuramah, yang juga seorang pemain profesional dari Utah, Amerika Syarikat, berkata, “Ayah saya tidak akan bayar untuk saya belajar bermain video game.”

Fortnite kini sememangnya adalah fenomena global. Baru-baru ini, ada laporan menyatakan yang Fortnite telah berjaya mengaut keuntungan sebanyak USD1 billion melalui pembelian barangan dalam game sahaja.
Fortnite kini boleh dimainkan secara percuma di PC, PS4, Xbox One, iOS dan Switch.


Semua 16 Game Yang Diperlihatkan Dalam PlayStation State of Play Ogos 2020

Awal pagi tadi Sony telah mengadakan acara digital State of Play mereka yang seterusnya. Seperti dinyatakan sebelum ini, tiada sebarang berita tentang hardware PS5 dalam acara kali ini, yang mana ia hanya memfokuskan kepada game-game yang bakal hadir ke PS4, PS VR dan PS5 sahaja.
Sekiranya korang terlepas, ini kami kumpulkan kesemua trailer yang telah dipaparkan.
1. Crash Bandicoot 4: It’s About Time
Menjelang pelancarannya pada Oktober kelak, satu lagi trailer untuk Crash Bandicoot 4: It’s About Time telah dikeluarkan. Kali ini, pengumuman utamanya ialah buat pertama kali dalam francais ini, Dingodile merupakan salah satu karakter yang boleh dimainkan.

2. Trilogi Hitman Dalam VR
Ketiga-tiga game Hitman, termasuklah Hitman 3 yang bakal dilancarkan pada Januari 2021, akan disajikan dengan sokongan pandangan first-person serta pengalaman bermain dalam virtual-reality (VR).

3. Braid
Saksikan trailer terbaharu Braid, sebuah game puzzle platformer yang bermain-main dengan masa.

4. Spelunky 2
Tarikh pelancaran Spelunky 2 telah didedahkan dalam trailer ini, iaitu 15 September 2020.

5. Control Expansion 2 AWE
Saksikan trailer Control Expansion 2 AWE yang memperlihatkan kandungan baharu.

6. Vader Immortal: A Star Wars VR Series
Sebuah game VR yang sebelum ini hanya terdapat di PC, Vader Immortal: A Star Wars VR Series bakal dilancarkan pula ke PS4 pada 25 Ogos ini.

7. Aeon Must Die
Sebuah game fighting bertemakan cyberpunk — Aeon Must Die.

8. Hood: Outlaws & Legends
Hood: Outlaws & Legends mengambil inspirasi daripada kisah legenda Robin Hood. Ia merupakan sebuah game multiplayer PvPvE yang bertemakan rompakan, bakal tiba untuk PS4, PS5, Xbox One, Xbox Series X dan PC pada 2021.

9. The Pedestrian
Sebuah game puzzle platformer yang sangat unik, The Pedestrian bakal tiba ke PS4 pada Januari 2021.

10. Bugsnax
Bugsnax akan dilancarkan pada Krismas 2020. Saksikan trailer terbaharu ini.

11. ANNO: Mutationem
ANNO: Mutationem adalah game 2.5D bertemakan futuristik, bakal tiba pada Disember 2020 untuk PS4.

12. The Pathless
The Pathless adalah sebuah game baharu yang dibangunkan oleh pasukan yang sama membikin ABZU. Trailer yang diperlihatkan ini ialah gameplay daripada PS5.

13. Genshin Impact
Genshin Impact merupakan sebuah game open-world action RPG dengan visual seakan anime.

14. Auto Chess
Setelah mencipta nama cukup besar di PC dan mobile, Auto Chess bakal hadir ke PS4 pula 31 Oktober ini.

15. Temtem
Selepas menggegarkan Steam, game seumpama Pokemon ini akan muncul ke PS5 pada 2021.

16. Godfall
State of Play kali ini diakhiri dengan ulasan gameplay daripada pembangun Godfall — sebuah game action fantasy yang akan hadir ke PC dan PS5 pada hujung tahun ini.

Jadi, amacam? Game mana yang korang paling tertarik dalam acara kali ini? Kongsikannya di ruangan komen.


Saksikan Trailer Baharu The Witcher: Nightmare of the Wolf, Bersedia Untuk Tayangan Bulan Ini

Setelah memaparkan trailer penuh pertama pada bulan lalu, Netflix kini telah memperlihatkan trailer penuh kedua untuk The Witcher: Nightmare of the Wolf.
Dalam trailer kali ini yang berdurasi selama 2:16 minit, ia memaparkan lebih pertempuran penuh aksi, ganas dan berdarah, lebih ramai Witcher lain, raksasa yang lebih menakutkan, memaparkan Vesemir ketika kanak-kanak serta tentunya, satu babak ikonik wajib dalam francais The Withcer, Vesemir berendam di dalam tab mandi.
Jom layan:

Barisan pelakon suara berbahasa Inggeris yang membintangai watak-watak utama ialah Theo James sebagai Vesemir, Lara Pulver sebagai Tetra, Graham McTavish sebagai Deglan, dan Mary McDonnell sebagai Lady Zerbst. Durasi tayangan filem anime ini adalah selama 81 minit atau 1 jam 21 minit.
The Witcher: Nightmare of the Wolf merupakan prekuel kepada musim pertama live-action The Witcher di Netflix, yang membawakan Vesemir, mentor kepada Geralt, semasa muda sebagai watak utama.
Untuk filem anime ini, Netflix akan bekerjasama dengan studio terkenal dari Korea, Studio Mir — yang pernah mencipta The Legend of Korra dan Voltron: Legendary Defender.
The Witcher: Nightmare of the Wolf akan mula ditayangkan di Netflix pada 23 Ogos ini.


Teaser Trailer Hitman 2 Bawa Misi Pembunuhan Korang Ke Hutan Colombia Pula!

“Hutan adalah tempat paling sempurna untuk melakukan pembunuhan beramai-ramai.” – Agent 47, agaknya.

Kalau korang gamer yang sukakan perancangan pembunuhan, operasi stealth bagi melaksanakan misi pembunuhan, dan juga mati-mati ingin mencuba pelbagai taktik pembunuhan (banyak benor ‘pembunuhan’) – siri Hitman adalah game untuk korang.

Hitman 2, edisi kedua selepas francais ini di-reboot pada tahun 2016 takkan lagi diterbitkan secara berepisod. Sebaliknya kesemua lokasi misinya akan dilancarkan serentak sebagai game penuh dan akan dimeriahkan dengan acara-acara events dan aktiviti-aktiviti lain.
JomBaca: Hitman: The Complete First Season: Boleh Beli or Boleh Blah!?
Trailer di atas menampilkan persekitaran hutan Colombia yang pastinya menjadi tempat sesuai untuk melakukan serangan dan pembunuhan secara gerila. Bagi korang yang seperti penulis yang sentiasa gatal tangan mencuba cara-cara pembunuhan unik dan kelakar – persekitaran hutan ini pastinya tidak ‘semeriah’ lokasi-lokasi pembunuhan lain seperti di dalam Hitman sebelum ini.
Bagaimanapun, jangan risau, ada banyak lokasi lain akan diumumkan kelak, seperti Miami yang diumumkan semasa E3 hari tu.

Hitman 2 akan hadir ke PC (Steam) pada 13 November dan dianggarkan berharga USD60 / ~RM247.61. Bagi korang yang memiliki game Hitman 2016, kesemua lokasi dan misi di dalam game tersebut akan boleh dimiliki nanti secara PERCUMA!


Jualan Murah Tahun Baru Cina Di PlayStation Store Bermula – Kami Senaraikan Beberapa Tawaran Menarik

Menjelang beberapa hari sebelum Tahun Baru Cina, pastikan dompet korang sudah bersedia!

PlayStation Store untuk pasaran Asia (R3) sudahpun memulakan jualan murah bersempena perayaan Tahun Baru Cina. Tawaran ini bermula dari sekarang dan akan berakhir pada 13 Februari nanti.
Di bawah adalah beberapa game PS4 menarik yang menawarkan harga berbaloi (harga berbeza sekiranya ada tawaran tambahan kepada pelanggan PS Plus):

Life is Strange Complete Season — RM12
Rainbow Six Siege — RM35.70
Street Fighter V — RM31.60
PlayerUnknown’s Battlegrounds — RM77.70
Battlefield V — RM124.50
The Last of Us Remastered — RM37.00
Mortal Kombat X — RM14.80

Di atas adalah beberapa game yang menarik dari pandangan penulis sahaja. Korang boleh buka pautan ini dan lihat sendiri 60 muka surat jualan murah yang mereka tawarkan.
Selain game, mereka turut menawarkan langganan PlayStation Plus selama setahun (RM129) dengan tawaran 3 bulan tambahan percuma.


Akhirnya, Pemain Xbox Tak Perlukan Langganan Xbox Live Gold Untuk Online Multiplayer Game Percuma

Setelah sekian lama diminta oleh para pemain Xbox, Microsoft akhirnya akan membuang satu ciri yang agak membebankan ini.
Dalam masa terdekat ini, pemain di Xbox tidak lagi memerlukan langganan Xbox Live Gold untuk bermain online multiplayer dalam game-game percuma (free-to-play) seperti Fortnite, Rocket League dan lain-lain.
Selain itu, langganan Xbox Live Gold juga tidak diperlukan lagi untuk menggunakan party chat.
Perkara ini disahkan oleh wakil Xbox, Brad Rossetti dalam satu tweet. Walau bagaimanapun, beliau tidak mendedahkan bilakah ciri ini akan dilancarkan kepada semua memandangkan ia masih dalam sesi percubaan untuk Xbox Insiders.

Xbox Insiders in Alpha Skip Ahead & Alpha today we are flighting some new features. Multiplayer in Free-to-play games, Looking 4 Groups and Party Chat on Xbox no longer requires an Xbox Live Gold membership as we flight and test these service changes ahead of general availability— Brad Rossetti (@WorkWombatman) March 24, 2021

Keperluan langganan Xbox Live Gold untuk online multiplayer (walaupun game percuma) serta penggunaan party chat sentiasa menjadi penghalang kepada kebanyakan gamer untuk memilih Xbox berbanding pesaingnya, PlayStation.
Sebagai perbandingan, pemain di PlayStation hanya memerlukan PlayStation Plus untuk bermain online multiplayer dalam game-game berbayar. Untuk online multiplayer dalam game percuma dan penggunaan party chat, pemain tidak perlu melanggan PS Plus.
Ya, tetap membebankan jika dibandingkan dengan para pemain di PC seperti Steam dan Epic Games Store yang tidak memerlukan apa-apa langganan premium untuk bermain online multiplayer, sama ada game berbayar atau game percuma.
Mungkinkah perubahan yang sekian lama dinanti ini ada kaitan dengan khabar angin yang mengatakan Microsoft kini sedang dalam perbincangan untuk mengambil-alih platform perbualan popular, Discord? Kami rasakan ya.


Saiz Fail Demo Gran Turismo Sport Tak Masuk Akal, Besarnya Ya Amat!

Bagi sesetengan pemain di Malaysia, dalam masa nak tunggu habis muat-turun, sesi demo pun mungkin dah habis haha!
Preload untuk versi demo Gran Turismo Sport sepatutnya bermula 11 malam ini. Tetapi, entah kenapa, untuk akaun rantau Eropah (R2) dah boleh preload sekarang.
Kami dah semak demo ini, dan saiz failnya adalah sangat tidak masuk akal bagi sebuah versi demo. Saiz fail demo Gran Turismo Sport adalah sebanyak 43 GB!

Walau bagaimanapun, saiz ini mungkin boleh diterima kerana Sony telah mengumumkan bahawa segala progress yang pemain perolehi dalam versi demo ini boleh dibawa ke game penuh nanti.
Dua mode yang akan ditampilkan ke dalam versi demo ini adalah Sport Campaign dan Arcade mode. Fungsi-fungsi baru yang pertama kali diperkenalkan ke dalam siri ini seperti Scapes Photography mode dan Custom Livery Editor turut akan dibawakan ke dalam demo ini.
Gran Turismo Sport bakal menemui para pemain dengan pelancaran penuh pada 17 Oktober 2017, eksklusif untuk PS4.
JomBaca: GT Sport Akan Bawakan Lebih Banyak Pilihan Kereta Selepas Pelancaran, Kata Kazunori Yamauchi


Tidak Sampai Sebulan, Hadiah Terkumpul The International 2017 Kini Telah Melebihi USD10 Juta!

Tidak sampai sebulan, hadiah keseluruhan untuk TI7 telah mencecah lebih USD10,000,000 (semasa artikel ditulis).

Ini adalah rekod semasa paling tinggi pernah dicatatkan oleh Valve dan ia pastinya akan mengatasi hadiah terkumpul TI6 kerana terdapat lebih kurang dua bulan sebelum tibanya kejohanan utama.
Berikut adalah hadiah terkumpul yang dicatat ketika The International bermula (menurut Liquipedia):

The International 2011 – USD1,600,000
The International 2012 – USD1,600,000
The International 2013 – USD2,874,380
The International 2014 – USD10,923,977
The International 2015 – USD18,429,613
The International 2016 – USD20,770,460
The International 2017 – USD 10,219,174 (sedang meningkat)

Untuk dapatkan maklumat peningkatan hadiah terkumpul bagi TI7, boleh tekan link di sini: Dota2PrizePoolTracker.
Valve mengambil 25% daripada jualan Battlepass sebagai salah satu sumber daripada peningkatan hadiah terkumpul tersebut. Kami menjangkakan bahawa hadiah terkumpul untuk TI7 mampu mencecah USD20 juta sehingga USD25 juta melalui permintaan Battlepass yang sangat tinggi.
Kami di JomGaming dah beli Battlepass, korang bila lagi?


Assassin’s Creed: The Rebel Collection Diumumkan Untuk Switch – Gabungan Black Flag & Rogue

Khabar angin yang muncul semalam nampaknya benar belaka.
Semasa acara Nintendo Direct pagi tadi, Ubisoft telah mengumumkan Assassin’s Creed: The Rebel Collection, sebuah game kompilasi yang mengumpulkan dua game dari francais ini yang fokus kepada gameplay pertempuran perkapalan — iaitu Assassin’s Creed: Black Flag dan Assassin’s Creed: Rogue.
Assassin’s Creed: The Rebel Collection akan dilancarkan ke Nintendo Switch pada 6 Disember 2019.
Kompilasi ini akan turut menyertakan sekali single-player DLC, termasuklah Freedom Cry.
Bersama-sama dengan pengumuman ini, Ubisoft telah mengeluarkan trailer untuk game ini. Korang boleh saksikannya di bawah:


PlayerUnknown’s Battlegrounds Telah Berjaya Mencapai Jualan Sebanyak 4 Juta Unit!

Nampaknya semakin ramai terjerat dengan game multiplayer survival ni!

Diumumkan melalui akaun Twitter rasmi PlayerUnknown, nampaknya Battlegrounds telah berjaya mendapat jualan sebanyak 4 juta unit dalam masa hanya 3 bulan! Sememangnya suatu pencapaian yang cukup memberansangkan bagi sebuah studio indie.
Apa yang lebih menarik, studio Bluehole telah berjaya menjana hasil jualan sebanyak USD100 juta sejak ianya mula dipasarkan. Battlegrounds juga kini merupakan antara game yang mempunyai pemain paling aktif di Steam, selain DotA 2 dan Counter-Strike: Global Offensive.
PlayerUnknown’s Battlegrounds juga akan diterbitkan untuk Xbox One pada tahun ini dan versi untuk PlayStation 4 juga sedang dibangunkan.

3 months… 4 million copies of @PUBATTLEGROUNDS sold… Thank you all again for your continuing support <3
— PLAYERUNKNOWN (@PLAYERUNKNOWN) June 22, 2017


Fortnite Untuk Android Mungkin Akan Ekskslusif Buat Sementara Waktu Untuk Samsung Galaxy Note 9

Fortnite untuk Android tidak lama lagi?
Sumber gambar: 9to5google.
Fortnite mungkin adalah game yang paling mudah diakses oleh mana-mana lapisan gamers. Korang boleh mainkan di PC, konsol, handheld dan juga mobile.
Namun, untuk mobile, buat masa ini, Epic Games hanya melancarkannya di iOS sahaja, dan sebelum ini mengatakan yang versi Android akan dilancarkan sekitar tahun ini.
Terbaru, menurut laporan 9to5Google dan XDA Developers, Fortnite di Android kemungkinan akan dilancarkan terlebih dahulu di Samsung Galaxy Note 9 dan menjadi eksklusif buat sementara waktu di peranti itu selama 30 hari sebelum ia dilancarkan ke mana-mana peranti Android lain.
Buat masa ini Samsung masih belum mengumumkan secara rasmi bilakah Galaxy Note 9 akan dilancarkan, namun khabar angin kuat mengatakan yang peranti terbaharu ini akan keluar pada 24 Ogos ini. Bermakna, sekiranya laporan ini benar, pengguna Android lain sekurang-kurangnya perlu menunggu sehingga akhir September untuk akhirnya mencuba Fortnite di peranti Android masing-masing.
Galaxy Note 9 turut dilaporkan akan membuka jualan pra-tempah pada 14 Ogos ini. Dan apa yang lebih menarik adalah setiap pra-tempah ini akan dihadiahkan dengan V-bucks (matawang dalam Fortnite yang boleh dibelanjakan untuk membeli bermacam kandungan kosmetik), skin, serta beberapa bonus pra-tempah lain.
Secara spesifiknya, kedua-dua laporan ini menyatakan yang Samsung akan menawarkan V-bucks yang bernilai kira-kira antara USD100 (RM406) hingga USD150 (RM609).

Amacam, geng? Kalau laporan ini benar, adakah korang akan melakukan pra-tempah untuk Samsung Galaxy Note 9?


Activision Mula Mengacah Logo Call of Duty: Modern Warfare 2

Februari lalu, Activision telah mengesahkan yang Call of Duty utama yang akan dilancarkan pada tahun ini adalah sekuel kepada Modern Warfare yang dilancarkan pada tahun 2019.
Terbaharu, mereka telah berkongsikan logo, sekaligus mendedahkan judul rasmi game tersebut, iaitu, seperti dijangka, Modern Warfare 2.

The new era of Call of Duty is coming. #ModernWarfare2 pic.twitter.com/HMtv2S6Nlz— Call of Duty (@CallofDuty) April 28, 2022

Tiada butiran lanjut didedahkan setakat ini, dan mereka dijangka akan berkongsikan mengenainya dalam masa terdekat ini.
Beberapa bulan lalu, Activision telah mengesahkan yang terdapat dua game Call of Duty yang akan dilancarkan pada tahun ini, yang mana kedua-duanya akan dibangunkan oleh Infinity Ward, termasuk Modern Warfare 2 ini.
Kedua, mereka juga telah mengesahkan bahawa sebuah game Warzone baharu sedang dalam pembikinan, dibangunkan dari kosong. Activision mengatakan yang pengalaman baharu Warzone ini akan membawakan evolusi kepada battle royale dengan ruang bermain (playspace) serba baharu, serta mode sandbox baharu.


God of War Gondol 5 Trofi Di BAFTA Termasuk ‘Best Game’, Red Dead Redemption 2 Pulang Tangan Kosong

Anugerah berprestij di Great Britain, British Academy of Film and Television Arts (BAFTA) telahpun berlangsung malam tadi. Dan untuk seksyen anugerah untuk video game, God of War telah merangkul lima anugerah daripada 10 pencalonan, termasuk Best Game.

Game keluaran Santa Monica yang diterbitkan Sony itu turut menggondol anugerah Best Music, Best Narrative, dan Audio Achievement. Kemudian, lakonan suara yang cukup cemerlang oleh Jeremy Davies yang menghidupkan watak The Stranger telah memenangi Best Performance.
Red Dead Redemption 2, yang sentiasa memberikan tentangan sengit dalam mana-mana anugerah game dalam tempoh setahun ini, walau bagaimanapun telah pulang dengan tangan kosong di BAFTA tahun ini, di sebalik telah tercalon dalam enam anugerah.

Korang boleh lihat senarai penuh para pemenang untuk setiap anugerah di bawah.

Original Property: Into the Breach
Music: God of War
Game Design: The Return of the Obra Dinn
Evolving Game: Fortnite
Narrative: God of War
Debut Game: Yoku’s Island Express
Mobile: Florence
Family: Nintendo Labo
Artistic Achievement: Return of the Obra Dinn
Multiplayer: A Way Out
Audio Achievement: God of War
Game Innovation: Nintendo Labo
Performer: Jeremy Davies, God of War
Best British Game: Forza Horizon 4
Game Beyond Entertainment: My Child Lebensborn
Mobile Game of the Year (Undian Penonton): Old School Runescape
Best Game: God of War


Sony PlayStation Sedang Bangunkan Sesuatu Untuk Lawan Xbox Game Pass, Kata Pengarah Asal God of War

Xbox Game Pass merupakan antara idea bernas Microsoft dalam beberapa tahun lepas, yang sehingga kini belum ada pesaing rapat terhadap servis langganan ini.
Menurut pengarah asal God of War, David Jaffe, Sony sebenarnya sedang membangunkan sesuatu untuk bertindak balas terhadap Xbox Game Pass yang semakin hari semakin menambat hati para peminat.
Ketika bercakap dalam livestream di channel Youtube-nya (via VGC), Jaffe memberitahu perkara ini telah disampaikan oleh beberapa orang dalam PlayStation kepada beliau. Sama ada Sony akan meniru secara terus model yang dilakukan oleh Microsoft atau memiliki sedikit kelainan, tidak dapat dipastikan.
Apa yang dikatakan oleh Jaffe ini sememangnya selari dengan apa yang pernah diperkatakan oleh Ketua PlayStation, Jim Ryan pada November 2020 lalu.
Ryan pada asalnya mengkritik keras servis langganan seumpama ini. Pada September 2020, Ryan berkata, “kami tidak akan mengikut langkah dengan meletakkan game-game baharu ke dalam model langganan. Game-game ini menggunakan kos jutaan dolar, lebih USD100 juta dolar sebenarnya, untuk membangunkannya. Kami tak nampak itu sebagai sesuatu yang lestari.”
Walau bagaimanapun, dua bulan selepas itu, beliau berkata pula, “sebenarnya ada berita yang bakal tiba, tapi bukan hari ini.”
Bagi yang tidak tahu, Xbox Game Pass merupakan sebuah servis langganan seumpama Netflix. Apabila melanggan, pemain akan mendapat akses kepada lebih daripada 100 game, termasuk beberapa game pihak pertama Xbox baharu pada hari pertama pelancaran.
Sama-samalah kita nantikan apakah sebenarnya perancangan Sony untuk lawan Xbox Game Pass.


Guardians of the Galaxy: The Telltale Series Akan Diterbitkan April Nanti!

Masa untuk beraksi bersama Star-Lord dan rakan-rakan!

Diumumkan oleh Telltale, Guardians of the Galaxy: The Telltale Series akan menemui peminat pada 18 April nanti untuk PC, PlayStation 4, Xbox One, iOS dan juga Android.
Siri Guardians of the Galaxy ciptaan Telltale ini akan dibahagikan kepada 5 episod dan akan dijual pada hargs USD5 (~RM25) setiap satu.
Trailer bagi Guardians of the Galaxy: The Telltale Series dijadualkan untuk tontonan umum pada 31 Mac, 12am bagi waktu Malaysia (GMT+8).


Ariana Grande Bakal Tampil Dalam Sebuah Game Final Fantasy

Masa untuk anda muat turun mobile game ini?
Pelakon dan penyanyi sensasi dari Amerika Syarikat, Ariana Grande telah mendedahkan bahawa beliau bakal ditampilkan dengan sebuah karakter dalam Final Fantasy Brave Exvius. Mobile game ini telah dilancarkan di iOS dan Android, kira-kira 6 bulan yang lalu.
Berikut adalah beberapa video dan gambar yang telah dimuatnaik oleh beliau di akaun Instagram-nya:

 View this post on Instagram

 a little peek at DW featured in #FFBEWW 🙈🙈🙈🙈🌌 ♡🐇🐇🐇🐇
A post shared by  Ariana Grande (@arianagrande) on Jan 1, 2017 at 3:11pm PST

 View this post on Instagram

 pretty lil thing holds her own in a room of men in suits ♡ 👋🏼 I'm SO so excited to finally share that I'll be featured in FINAL FANTASY BRAVE EXVIUS *crying* 🌌♡ check out my character in the game, it's the cutest thing i've ever seen in my entire life and i'm so excited and in love with it i cannot contain myself. #FFBEWW 🌌🌌🌌🌌🌌🌌🌌🌌🌌🌌
A post shared by  Ariana Grande (@arianagrande) on Jan 1, 2017 at 2:35pm PST

 View this post on Instagram

 peace 2016 and thank you ✌🏼 ☄🙏🏼♡ we're gonna be alright 💫💡 ♡ 🐇
A post shared by  Ariana Grande (@arianagrande) on Dec 31, 2016 at 12:35pm PST

Nak tahu lebih lanjut mengenai Final Fantasy Brave Exvius? Jom baca tentangnya di sini.


2 Screenshot Battlefield Seterusnya Telah Tertiris – Lokasi Pulau Dan Helikopter

Sejak DICE mengatakan yang pendedahan penuh Battlefield seterusnya akan diadakan ‘dalam masa terdekat’, ramai peminat sudah tidak sabar untuk menantikannya.
Terkini, dua keping screenshot yang dikatakan daripada game Battlefield akan datang itu telah tertiris. Gambar pertama, memaparkan pandangan udara sebuah lokasi pulau terpencil, seperti yang dilaporkan sebelum ini. Gambar kedua pula, memaparkan di dalam helikopter dari pandagan seorang pemain yang sedang mengawalnya.
Berikut adalah gambarnya:

Dua gambar ini asalnya dimuatnaik di imgur, namun ianya telah dipadamkan. Terima kasih MP1ST kerana sempat menyimpan dan berkongsi semula. Tindakan memadamkannya selepas ia tular membuktikan kemungkinan dua gambar ini adalah sahih.
Tentunya, orang dalam industri terkenal yang sering berkongsikan banyak info awal tentang Battlefield, Tom Henderson turut memberikan komennya terhadap dua gambar yang tertiris ini.
“Saya tak mahu retweet atau kongsi atas sebab yang jelas,” kata Henderson. “Tapi ya, dua gambar Battlefield yang tertiris itu sekitar satu jam lepas adalah benar”.
Beliau turut menyatakan yang sebab dua gambar itu kelihatan dalam kualiti yang rendah mungkin disebabkan ia dirakam dari Zoom atau yang seumpamanya.
Para peminat kini hanya menunggu detik pendedahan penuh Battlefield baharu ini kerana acara tersebut dijangka akan berlangsung pada bulan ini.
Battlefield akan datang ini akan dilancarkan pada hujung tahun ini.


GigaBash Kini Lebih Meriah Dengan DLC Godzilla, Cross-Play, Lebih Banyak Mode

Dalam review yang diterbitkan Ogos lalu, penulis menyimpulkan yang GigaBash menawarkan gameplay yang menghiburkan, namun sukar untuk membuatkan kita terus melekat dalam jangka waktu yang lama.
Walau bagaimanapun, melalui kandungan tambahan (DLC) dan kemaskini terbaharu, Passion Republic nampaknya mampu mengikat kembali aku untuk bermain GigaBash lebih lama daripada sebelum ini.
Terdapat kamaskini percuma dan DLC berbayar. Kita akan kupas kedua-duanya di bawah.
Godzillaaaaa

Tarikan utama ditampilkan dalam kemaskini ini adalah penambahan karakter-karakter dari francais filem Godzilla iaitu Godzilla itu sendiri, Gigan, Mechagodzilla, dan Destoroyah.
Penambahan empat karakter dari francais filem Godzilla ini sememangnya tepat. Sebagai sebuah game yang memfokuskan kepada pertempuran antara raksasa kaiju, tiada karakter yang lebih sesuai untuk dijadikan DLC dalam GigaBash selain dari filem-filem Godzilla.
Sebagai peminat karakter yang menggunakan serangan jarak jauh, tentunya karakter kegemaran penulis dalam DLC ini adalah Mechagodzilla. Melalui rekaannya yang hibrid antara Godzilla dan robot, melancarkan tembakan-tembakan roket yang bersimpang-siur, ia sememangnya satu karakter yang seronok untuk dimainkan.
DLC Godzilla ini merupakan sebuah DLC berbayar yang korang boleh dapatkan di Steam, Epic Games Store dan PlayStation Store.
DLC berbayar hanyalah DLC Godzilla ini. Segala penambahan yang akan disebutkan selepas ini adalah kemaskini percuma untuk semua pemilik GigaBash.
Onslaught Mode

Onslaught Mode ini mudah sahaja. Ia merupakan mode wave yang selalu kita jumpa dalam banyak game lain.
Mode ini akan memberikan korang wave yang didatangi pelbagai jenis musuh tanpa penghujung. Ya, tiada penghujung. Korang layanlah wave ini sampai muntah selagi tak mati, dan kejarlah global leaderboards di mana korang boleh bersaing dengan para pemain seluruh dunia untuk melihat siapa yang yang berjaya mengharungi paling banyak wave dalam jangka waktu tertentu.
Menariknya, korang boleh bermain mode ini secara solo ataupun local co-op dengan seorang lagi pemain.
Pada ketika ini, Onslaught adalah mode yang paling berobjektif untuk bermain secara local co-op. Kita akan lebih fokus untuk mencapai sesuatu berbanding mode-mode lain yang hanya seperti one-off exhibition.
Arcade Mode

Arcade Mode juga merupakan sebuah mode yang selalu kita jumpa dalam game-game fighting.
Kita akan bertarung secara 1-lawan-1 dengan AI. Lapan AI yang diberikan secara random akan kita tempuhi satu per satu. AI terakhir adalah final battle — membawakan AI yang sentiasa berada dalam S-Class (dua kali ganda besar) dari awal sampai habis.
Penulis fikir Arcade adalah mode terbaik untuk pemain mengasah skill pertarungan secara solo dan tidak mahu menyentuh story. Tidak ada cutscene-cutscene yang meleret. Pilih karakter, pilih difficulty, dan kita akan terus disajikan dengan pertarungan dengan lapan AI.
Mayhem Online

Seperti yang penulis pernah katakan dalam review sebelum ini, Mayhem (Onar) adalah mode yang mencuit hati dengan pelbagai minigames yang kelakar. Malah mungkin mode yang paling menyeronokkan. Namun ketika itu, ia hanya boleh dimainkan secara local.
Kini, melalui kemaskini terbaharu ini, Mayhem turut boleh dimainkan secara online menerusi Private Match.
Tiada sebarang penambahan minigames, jadi mungkin Passion Republic pada masa akan datang boleh menambahnya lagi bagi menarik lebih ramai untuk mencuba mode yang menghiburkan ini.
Cross-Platform Matchmaking

Fungsi ini juga merupakan penambahan yang besar ke dalam GigaBash. Kini, para pemain di semua platform — Steam, Epic Games Store, PS5 dan PS4 akan berkongsi matchmaking pool yang sama.
Secara teorinya, dengan adanya ciri baharu ini, matchmaking sepatutnya akan lebih mudah bertemu dengan opponent. Walau bagaimanapun, sepanjang percubaan penulis, ia masih lagi sukar untuk menemukan pemain lain dengan cepat. Penulis tidak pasti sama ada GigaBash tidak ramai pemain yang online ketika penulis mencubanya atau ada masalah teknikal lain.
Bagi penulis, fungsi ini masih belum cukup untuk memberikan pengalaman cross-play sepenuhnya. Hal ini kerana cross-play ini hanya dibawakan untuk matchmaking, dan pemain dari PC dan PlayStation tidak boleh invite antara satu sama lain.
Namun, penulis memahami. Menampilkan cross-play sepenuhnya memerlukan kos dan sumber yang lebih tinggi. Dan sebagai sebuah pembangun indie, ia tidak semudah itu.

Oleh itu, secara kesimpulannya, kemaskini dan DLC terbaharu dalam GigaBash ini telah membawakan lebih banyak rencah dan warna.
DLC Godzilla merupakan penambahan karakter yang amat tepat untuk GigaBash. Mungkin dalam DLC seterusnya, Passion Republic boleh dapatkan pula kerjasama dengan Ultraman, Kong, Attack on Titan atau banyak lagi untuk membawakan kandungan crossover bagi terus menerus tarik minat pemain.
Mode-mode dan cross-platform matchmaking yang percuma itu pula telah menarik minat penulis untuk bermain Gigabash semula.
Sekiranya korang masih kurang tahu tentang game buatan Malaysia ini, korang boleh baca review kami ini.


Let It Die: Game Brutal Lagi Kejam Terbaru Dari Suda 51!

Menurut Suda 51, Let It Die adalah eksklusif untuk PlayStation 4 dan boleh dimiliki pada tahun ini!
Let It Die merupakan sebuah game free-to-play eksklusif untuk PlayStation 4 yang membolehkan pemain bertarung dalam aksi yang kejam dan ganas.

Buat masa ini, sedikit maklumat boleh diperolehi mengenai Let It Die tetapi secara umumnya ia boleh dikatakan sebagai sebuah survival action yang direka oleh Suda 51. Pemain akan boleh bertarung dengan pemain lain dan juga dengan AI yang kompleks.
Menurut GungHo Online Entertainment, info lanjut bakal diberikan kepada pihak umum pada PAX East yang akan berlangsung pada minggu hadapan.
https://youtu.be/1wra4VI_vik


Saksikan Gameplay Dan Aksi Watak-Watak Yang Bakal Diketengahkan Dalam Treler Kedua Code Vein

Trailer terbaru untuk Code Vein yang diterbitkan khas untuk Tokyo Game Show.

Bandai Namco nampaknya telah menerbitkan treler kedua bagi Code Vein di Tokyo Game Show 2017. Mereka turut mengumumkan bahawa game tersebut bakal mengetengahkan beberapa runut bunyi dari artis rock Jepun, Vamps.
Code Vein dijadualkan terbit bagi PC, PlayStation 4 dan Xbox One pada awal tahun 2018.


EA, Premier League Semakin Hampir Tandatangan Perjanjian Bernilai RM2.5 Bilion

Electronic Arts dan Premier League (Liga Perdana Inggeris) nampaknya semakin hampir untuk melengkapkan kerjasama bernilai £488 juta (~RM2.58 bilion).
Berita ini dilaporkan oleh Sky Sports yang menyatakan perjanjian tersebut akan berjalan selama enam tahun.
Laporan ini menyatakan yang pihak Premier League telah memberitahu kesemua 20 kelab dalam liga tersebut mengenai perjanjian bernilai tinggi itu. Seorang eksekutif kelab memberitahu Sky Sports bahawa kerjasama ini akan menjana pendapatan sebanyak £80 juta (~RM422 juta) setahun.
Kerjasama ini turut dilaporkan bernilai lebih dua kali ganda daripada kerjasama sedia ada yang dijalin antara EA dan Premier League.
Perjanjian ini pastinya sesuatu yang perlu dilakukan oleh EA memandangkan bermula tahun ini, mereka tidak lagi akan bekerjasama dengan Persekutuan Persatuan Bola Sepak Antarabangsa (FIFA). Bermula tahun ini juga, game-game bola sepak terbitan EA Sports yang sebelum ini cukup sinonim dengan nama ‘FIFA’, akan bertukar kepada game berjudul ‘EA Sports FC’.


Ubisoft Akan Bawakan Fungsi Cross-Play Ke Semua Game PvP Mereka

Zaman di mana para pemain hanya bermain dengan pemain yang berada di platform sama sahaja adalah satu era yang sudah kita semua tinggalkan.
Terbaru, Ubisoft telah mendedahkan bahawa mereka akan membawakan fungsi cross-play ke dalam semua game online PvP mereka. Atau dalam kata mudah, pemain PS4, Xbox One dan PC (dan platform-platform lain) akan boleh main bersama.
“Matlamat kami ialah untuk meletakkan cross-play ke dalam semua game PvP yang kami miliki pada ketika,” kata CEO Ubisoft, Yves Guillemot semasa membentangkan laporan kepada para pelabur, lapor Polygon.
Game PvP keluaran Ubisoft yang stabil pada ketika ini ialah Rainbow Six Siege dan For Honor. Apabila mereka meletakkan fungsi cross-play ini kelak, tumpuan pastinya terarah kepada game shooter, Rainbow Six Siege — adakah mereka akan memperkenalkan matchmaking yang mempertemukan pemain berdasarkan perkakasan yang digunakan (controller/mouse/keyboard)? Antara game yang menggunakan matchmaking seperti ini ialah Fortnite dan Call of Duty: Modern Warfare
Fungsi ini dapat dijadikan kenyataan disebabkan Sony telah memecahkan “tembok” tersebut. Sony pada tahun 2018 telah membuka pintu hatinya untuk membenarkan para pemain di PS4 bermain bersama pemain di platform lain, bermula dengan Fortnite. Pada ketika ini, Sony telahpun mengumumkan bahawa kesemua game PS4 boleh meletakkan fungsi cross-play, bergantung kepada pembangun game masing-masing untuk membawakannya ataupun tidak.


CD Projekt Red Berharap Cross Play Berjaya Dilaksanakan Oleh Rocket League!

Jika Sony membenarkan cross play dilaksanakan, harapan cerah juga untuk game terbaru dari CD Projekt Red – Gwent: The Witcher Card Game!

Dalam temubual oleh IGN, Marcin Iwinski selaku CEO bagi CD Projekt Red berharapkan yang terbaik untuk studio Psyonix dalam usaha mereka mendapatkan cross play antara konsol PlayStation 4 dan Xbox One.
Marcin Iwinski turut menyatakan bahawa CD Projekt Red telah pun mempunyai cara untuk mewujudkan persekitaran cross play tetapi ini memerlukan kata setuju dari Sony. Mereka turut berharap ciri ini dapat dilaksanakan dari awal sesi beta nanti.

Naib presiden Psyonix, Jeremy Dunham mengatakan bahawa di pihak mereka, semua persediaan sudah lengkap, dan mereka boleh melakukan cross-play antara PS4 dan Xbox One sebaik sahaja mereka mendapat lampu hijau daripada Sony.
Bagi mereka yang berminat boleh mendaftarkan diri anda untuk beta di sini. Versi penuh untuk Gwent: The Witcher Card Game bakal diterbitkan untuk pelantar PC, PlayStation 4 dan juga Xbox One.


CD Projekt Red, Techland Dan Beberapa Game Devs Lain Terima Dana Bernilai USD27.4 Juta!

Kerajaan Poland bermurah hati memberikan dana USD27.4 juta bagi pembangunan game!

Developer-developer besar di Poland menerima sejumlah dana daripada National Center for Research of Development sebagai sebahagian daripada inisiatif pembangunan industri gaming tempatan.
Dana bernilai 116 juta zloty, bersamaan USD27.4 juta tersebut akan diberikan kepada Techland, CI Games, Bloober Team, Flying Wild Hog dan banyak lagi, dan CD Projekt Red menerima jumlah dana terbesar!
CD Projekt Red, developer yang membangunkan The Witcher III mendapat sejumlah USD7 juta ke arah projek pembangunan multiplayer, pengalaman cinematic, animasi terbaik dan pembikinan bandar in game yang berlandaskan kepintaran buatan dan automasi. Pembangunan teknologi ini dijangka adalah bagi pembangunan  Cyberpunk 2077, game terbaru daripada CD Projekt Red.

Techland pula menerima dua geran dana – satu daripadanya adalah untuk pembangunan game RPG fantasi first person. CI Games pula akan mengkaji algoritma AI, manakala The Farm 51 akan mengkaji grafik 3D photorealistic dan potensi AR dan VR bagi simulasi peperangan.

Kerana kejayaan CD Projekt Red dan Techland, industri gaming di Poland mula berkembang, dan suntikan dana sebegini dijangka akan memacu kejayaan industri mereka nanti.


Sony dakwa Microsoft akan sabotaj Call of Duty dekat PlayStation

View this post on Instagram            A post shared by JomGaming (@jomgaming)


Ini Dia, PlayerUnknown’s Battleground Versi Mobile Dari China! Memang Klon!

Sesuatu yang tidak dapat dielakkan, pastinya ada versi mobile dari China!

Selepas kejayaan H1Z1 dan PlayerUnknown’s Battleground membawakan genre battle royale, kita telah dapat lihat beberapa game lain memperkenalkan mode battle royale versi mereka sendiri. Antaranya GTA Online dan Fortnite yang baru-baru ini telah memperkenalkan genre ini ke dalam game mereka itu.
Semestinya, kebanyakan game yang memperkenalkan mode yang cukup popular masakini ini dengan pengubahsuaian mereka sendiri, yang mana hanya mengambil konsep battle royale serta ditambah dengan perencah yang memiliki keunikan. Namun, ia bukanlah apa yang dilakukan oleh versi mobile yang dikeluarkan oleh pembangun dari China ini.
Seorang pengguna Reddit telah menjumpai trailer untuk klon kepada PUBG, versi mobile ini – yang sememangnya ditiru bulat-bulat. Korang boleh saksikan videonya di bawah:
https://www.youtube.com/watch?time_continue=103&v=6i1y13GjN1M
Walau bagaimanapun, kami tidak dapat mengenal pasti apakah nama game ini, dan maklumat lanjut seperti bilakah ia akan dilancarkan tidak juga diketahui. Mungkin korang yang boleh membaca tulisan Cina daripada video di atas boleh berkongsi infonya.


Call of Duty: Modern Warfare Remastered Akan Diterbitkan Secara Berasingan Bermula 27 Julai Ini

Akhirnya ianya boleh didapati berasingan dengan Call of Duty: Infinite Warfare.

Menurut sumber yang diterima Charlie Intel, Call of Duty: Modern Warfare Remastered akan diterbitkan secara berasingan hujung bulan Jun ini nanti. Mulai 27 Jun nanti, pengguna-pengguna PlayStation 4 dan Xbox One akan boleh mula mendapatkannya secara digital. Versi untuk PC dikatakan juga akan terbit tetapi tiada tarikh telah disediakan setakat ini.
Call of Duty: Modern Warfare Remastered akan didatangkan dengan campaign mode serta 16 multiplayer maps dan akan dijual pada harga USD39.99 (~RM171).


AirAsia Umumkan Tajaan Pasukan DotA 2 – Team Mineski!

Now everyone can play esports!

AirAsia telah mengumumkan penglibatan mereka di dalam industri esports sebagai penaja dan rakan penerbangan Mineski Pro Team.
Mineski adalah antara pasukan DotA 2 ternama di Asia Tenggara dengan menduduki tempat ke-5 di DotA Pro Circuit dan telah mengumpul 810 mata kelayakan untuk ke The International 2018 nanti.

“Pasukan Mineski Pro Team terdiri daripada anggota yang benar-benar mewakili ASEAN, dan ini selari dengan jenama kami yang ingin membawa ASEAN ke persada antarabangsa,” ucap Ben Rynjah, Regional Branding for AirAsia Group.

Mineski terdiri daripada Chai ‘Mushi’ Yee Fung (MAS), Kam ‘NaNa’ Boon Seng (MAS), Daryl Koh ‘iceiceice’ PeiXiang (SNG), Anucha ‘Jabz’ Jirawong (THA), dan Michael ‘ninjaboogie’ Ross Jr (PHI).
Tajaan selama setahun ini telah diumumkan tadi di Resort World Genting yang turut menjadi tapak acara pertandingan ESL One Genting 2018.
JomBaca: 9 Sebab ESL One Genting Adalah Acara Esport Terbesar Tahun 2018!

AirAsia telah mengumumkan penglibatan mereka di dalam industri esports sebagai penaja dan rakan penerbangan Mineski Pro…
Posted by JomGaming on Khamis, 25 Januari 2018


Mafia 3: Trailer Terbaru Ceritakan Kisah Watak Utama

2K Games sebentar tadi telah pun mengeluarkan trailer terbaru Mafia 3 iaitu The Soldier.

JomBaca: Trailer Baru Mafia III Paparkan Gameplay Tembak Menembak, Lumba Haram Dan Pre-Order Bonus

Trailer berdurasi 52 saat ini walaupun pendek tapi penuh padat dengan penceritaan serba sedikit mengenai watak utamanya iaitu Lincoln Clay.
Di dalam trailer ini menceritakan bagaimana Lincoln Clay boleh terlibat dengan geng-geng mafia sekaligus memberitahu kita mengapa beliau ingin membalas dendam terhadap geng-geng mafia Italy ini.
Ok dah cerita serba sedikit, jom layan trailer Mafia 3 – The Soldier ini:

JomBaca: Mafia III: Trailer Terbaru Paparkan Pelbagai ‘Personaliti’ Bandar New Bordeaux!
Mafia 3 akan berada di pasaran pada 7 Oktober 2016 dan akan berada pada konsol PlayStation 4, Xbox One dan juga PC.
ADIOS!


The Division: Reward Untuk Pemain Open Beta Diumumkan!

Baju baru di hari pertama pelancaran Tom Clancy’s The Division telah diumumkan – khas buat mereka yang bermain Open Beta!

Sebelum ini, kami telah melaporkan bahawa para pemain yang memainkan Open Beta untuk The Division bakal menerima “hadiah istimewa”.
Terkini, Ubisoft telah mengumumkan dalam akaun Twitter Ubisoft Club bahawa reward yang dijanjikan adalah Shortbow Sports Jacket, satu jaket berwarna putih berjalur biru yang boleh pemain redeem di Ubisoft Club nanti.
https://twitter.com/UbisoftClub/status/701806886161661954
Tom Clancy’s The Division akan berada di pasaran pada 8 Mac 2016 di Xbox One, PS4 dan PC.
Jadi, amacam? Adakah korang antara Agent yang bermain Open Beta tempoh hari? Jika ya, sudahkah korang bersedia untuk menggayakan jaket ini?
JomBaca: The Division: Xbox One Bakal Menerima DLC 30 Hari Lebih Awal Daripada PS4 & PC


Siri Pertandingan Tekken 7 Peringkat Varsiti Hampir Capai Kemuncak!

Jom jadi wakil esports universiti  korang? Mai bergasak dalam Tekken 7!

Semalam, Infinite Carnage (INC), selaku penganjur acara fighting game Malaysia , Hitbox Gaming bersama GamesFusion selaku studio gaming yang menjadi pangkalan beberapa komuniti fighting games di Kuala Lumpur telah mengumumkan penganjuran Varsity E-Sport FGC Tournament Series – siri pertandingan fighting games di peringkat varsiti.
https://www.facebook.com/media/set/?set=a.2045678235691338.1073741945.1588243141434852&type=1&l=537af521cf
Bermula pertengahan Jun ini, 8 kolej dan universiti yang menganggotai Varsity Esports Association (VEA) akan menjadi medan pertarungan bagi peringkat kelayakan acara Tekken 7. Berikut adalah lokasi dan tarikh peringkat kelayakan Varsity E-Sport FGC Tournament Series ini:
Peringkat kelayakan di Taylor’s College – 2 Jun (Facebook Event Page)
Peringkat kelayakan di Sunway University – 9 Jun (Facebook Event Page)
Peringkat kelayakan di KDU University College – 22 Jun (Facebook Event Page)
Peringkat kelayakan di MSU Shah Alam – 15 Julai (Facebook Event Page)
Peringkat kelayakan di UCSI University – 21 Julai (Facebook Event Page)
Peringkat kelayakan Terbuka  – 5 Ogos (Facebook Event Page)
Peringkat kelayakan di Monash College – 17 Ogos (Facebook Event Page)

Pertandingan ini akan dibuka bagi penuntut setiap kolej dan universiti yang terlibat. Bagi pelajar dari kolej dan universiti lain, bolehlah menyertai peringkat kelayakan terbuka yang akan diumumkan kelak.

Top 4 dari setiap qualifier akan layak ke Grand Finals Tekken 7 di pesta AniManGaki pada 18 – 19 Ogos 2018 nanti. Selain itu, mereka akan memenangi hadiah-hadiah berikut:

Pemenang grand final liga ini pula akan memenangi sejumlah hadiah yang akan diumumkan kemudian. Tunggu kitorang dapatkan maklumat lanjut!


Just Cause 3: 10 Fakta Yang Korang Mungkin Tak Tahu!

Tidak lama lagi Just Cause 3 akan dipasarkan. Jom tengok apa yang best pasal game ini!
JomBaca: Just Cause Gameplay Yang Awesome! Logik Simpan Poket!
1. Watak utama Rico berasal dari Mexico

Rico Rodriguez adalah seorang yang berasal dari Mexico dan dibesarkan di Medici. Beliau telah kehilangan ibubapa pada usia yang muda dan telah didaftarkan masuk ke dalam The Agency sejak berumur 18 tahun. Beliau juga pernah menganggotai CIA.
2. Mario Frigo akan kembali dalam Just Cause 3
Just Cause 3 bermula dengan kisah sahabat Rico yang bernama Mario telah diculik. Rico dan Mario merupakan sahabat sejak kecil dan dalam siri kali ini beliau merupakan ketua puak penentang pemerintah diktator di Medici.
3. Lakukan kemusnahan untuk level-up!

Dengan melakukan kemusnahan, pemain akan dianugerahkan experience point yang diberi nama Gear Point. Gear point ini digunakan untuk menaiktaraf senjata dan item milik Rico untuk melakukan kemusnahan yang lebih awesome!
4. Pandu, tunggang, terbang keliling pulau!
Terdapat 80 buah kenderaan untuk korang guna dalam Just Cause 3. Ia termasuk kenderaan darat, air dan udara seperti motorsikal, monster truck, kereta kebal, jetski dan juga jet pejuang. Korang juga akan memiliki garage untuk menyimpan kenderaan kegemaran.
5. Lakukan aksi stunt ala filem Hollywood!

Korang boleh mengakses kapal terbang kargo dan terjun dari situ bersama kenderaan lain. Lakonkan semula filem aksi kegemaran korang!
6. Engine game yang telah digilap

Just Cause 3 kali ini memperkenalkan engine game yang bakal menunjukkan efek yang lebih terperinci. Kecederaan yang dialami oleh Rico akan ditunjukkan secara realtime dan kecederaan ini akan mempengaruhi gerakan Rico ketika melawan musuh. Tak dilupakan efek letupan yang menarik ala filem Michael Bay.
7. Wingsuit – transportasi masa kini!
Korang akan boleh meluncur laju diudara menggunakan wingsuit milik Rico. Ini memudahkan perjalanan ke destinasi kerana Just Cause 3 mempunyai peta yang sangat besar!
8. Sekali lagi diulang, MAP YANG SANGAT BESAR!

Menurut developer game tersebut ia sebesar 1000 km persegi! Peta Grand Theft Auto 5 yang dikategori sangat besar juga hanyalah 256 km persegi. Developer menjanjikan pemandangan yang indah dan bervariasi untuk dinikmati pemain kelak!
9. Just Cause akan berada di pasaran tak lama lagi!
1 Disember 2015 adalah tarikh game ini akan dipasarkan. Pasti ramai yang menanti game open world ini kerana ia membentangkan aksi yang tak dapat diberikan oleh game open world lain seperti siri Grand Theft Auto dan juga Saints Row.
10. Just Cause 3 hanya untuk PC, PS4 dan Xbox One
Just Cause 3 hanya boleh didapati untuk PC, PS4 dan Xbox One. Console PS3 dan Xbox 360 tidak mempunyai kapasiti kuasa untuk memproses game ini!
JomBaca: Pembalasan Dendam Yang Menggila!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Pre-Order Just Cause 3 dengan menghantar ‘JGJC3‘ ke Inbox Partner Seller kitorang dan dapatkan diskaun RM5!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Barangan Eksklusif PS4, Closed Beta Dan Tarikh Pelancaran Baru Kesemua Platform Destiny 2 Diumumkan Di E3 2017

Biasanya kita akan dengar tarikh game akan ditunda, bukan? Kali ini Destiny mengubah tarikh pelancarannya lebih awal daripada September 8 ke September 6 untuk PS4 dan Xbox One. PC akan mendapat pada 24 Oktober. Jom tengok barangan eksklusif di PS4.

Tarikh closed beta untuk waktu Malaysia bagi mereka yang pre-order di PS4 akan bermula pada 19 Julai (Rabu) 1 pagi, manakala Xbox One akan bermula pada 20 Julai (Khamis) 1 pagi.
Open Beta akan dibuka kepada kesemua pemain konsol pada 22 Julai (Sabtu) 1 pagi hingga 24 Julai (Isnin) 1 pagi.
Beta untuk PC pula akan dimulakn pada lewat Ogos nanti.
Di bawah adalah barangan eksklusif di PS4 yang mana jangka masa eksklusif ini akan diberikan sehingga musim panas 2017 (sekitar Jun hingga September).
Gear exclusive bagi Warlock, Titan dan Hunter
Kapal terbang

Strike (story mode yang tegang dan sedikit panjang)
Map PvP
Senapang Sniper Exotic
Adakah anda sudah bersedia untuk menjadi Guardian dan melindungi alam semesta?


Sony Daftarkan Tanda Dagang PS6, PS7, PS8, PS9 & PS10 Di Jepun

Macam mana pun korang memikirkan tentang perancangan masa depan, pasti korang tetap tidak akan mampu menyaingi cara bagaimana Sony berfikir tentang masa depan.
Tahun 2020, kita baru sahaja akan disajikan dengan konsol PlayStation 5. Namun, syarikat gergasi itu sudahpun memikirkan nama untuk konsol mereka jauh ke hadapan.
Menurut Gematsu, Sony Interactive Entertainment telah mengfailkan tanda dagang untuk “PS6,” PS7,” “PS8,” “PS9,” dan “PS10” di Jepun — nama-nama yang telah diselamatkan untuk Sony, berkemungkinan menjadi platform untuk PlayStation pada masa akan datang.
Sebagai info tambahan, berikut ialah sejarah tentang nama-nama yang digunakan untuk PlayStation berserta bilakah tanda dagangnya difailkan.

“PS” (ditanda-dagangkan pada 2000, dilancarkan pada 1994)
“PS2” (ditanda-dagangkan pada 1999, dilancarkan pada 2000)
“PS3” (ditanda-dagangkan pada, dilancarkan pada 2006)
“PS4” (ditanda-dagangkan pada, dilancarkan pada 2013)
“PS5” (ditanda-dagangkan pada, dilancarkan pada 2020)

Memfailkan tanda dagang untuk sesuatu produk yang belum dikeluarkan adalah sesuatu yang lazim dalam mana-mana syarikat besar. Walau bagaimanapun, tindakan Sony yang memfailkan sehingga PS10 boleh dikata agak mengejutkan.
Sama-samalah kita nantikan sama ada hasrat Sony untuk sampai ke PS10 berjaya ataupun tidak (kalau umur kita panjang).


Trademark Scalebound Telah Diperbaharui Oleh Microsoft, Adakah Versi Remake Sedang Dalam Pembangunan?

Pada awal tahun ini, Microsoft telah mengumumkan pembatalan game Scalebound, iaitu game open-world action RPG dari Platinum Games yang diumumkan di E3 2014.

Selepas empat tahun berada dalam pembangunan, pembatalan itu menerima kritikan daripada peminat sehingga ia menyebabkan Phil Spencer berkata: “Saya tahu kami perlu mengambil risikonya, saya sedar sekarang ini mungkin bunyinya agak tidak berguna, tapi saya bersetuju.”
Kesemua kekecohan itu akhirnya tenggelam tanpa khabar. Tapi pada hari ini, dilaporkan bahawa hak-hak (trademark) Scalebound telah diperbaharui.
Pergerakan log trademark di laman web Justia Trademarks menunjukkan pada bulan ini, Microsoft difailkan untuk memanjangkan trademark tersebut untuk kali kedua.
Mungkin ia terlalu awal untuk kita bergembira, tapi kita hanya boleh berharap bahawa mereka akan berubah hati berikutan pembatalan game itu.
Khabar angin sudah mula berlegar-legar di Twitter. Seseorang mendakwa bahawa pembangunan game itu sedang disambung semula. Diketuai dan diamanahkan kepada pasukan ‘rapat’ Microsoft yang penting. Namun, mereka tidak memetik mana-mana sumber untuk dijadikan bukti. Jadi jangan terlalu teruja sangat dengan pembangunan semula game ini.


Rasmi: God of War Akan Keluar Pada 20 April Ini, Story Trailer Terbaru Akan Buat Korang Menangis

“We are not men. We are more than that.” – Kratos kepada Atreus.

Sony sememangnya tidak pernah mengecewakan dalam membuat kejutan kepada kita. Dalam masa banyak khabar angin kuat mengatakan yang God of War terbaru akan dilancarkan pada 22 Mac ini, Sony tampil mengumumkan yang semua khabar angin itu adalah salah.
Ia telah rasmi, God of War akan keluar pada 20 April ini.
Mendedahkan tarikh pelancaran ini, mereka turut mengeluarkan satu video story trailer serba baru, membawakan lebih banyak aksi dan perbualan antara Kratos dan anak lelakinya, Atreus.

Semestinya, antara dialog yang akan membuatkan ia berkait dengan siri God of War sebelum-sebelum ini ialah apabila Kratos menyatakan “Terdapat akibatnya kalau membunuh dewa-dewa”, dan Atreus menjawab, “Macam mana kamu tahu?”. Kemudian, Kratos berkata lagi kepada Atreus, “Kita bukanlah lelaki (manusia). “Kita lebih daripada itu”.

Sekali lagi, God of War akan dilancarkan pada 20 April 2018, eksklusif untuk PlayStation 4.
JomBaca: Pengarah God of War Sahkan Tiada Season Pass Diperlukan Untuk God of War Akan Datang


Kod Sumber Cyberpunk 2077, The Witcher Mula Dilelong Selepas Sistem CDPR Digodam

Beberapa hari lalu, dunia gaming dikejutkan dengan pendedahan oleh CD Projekt Red bahawa sistem dalaman mereka telah digodam dan sejumlah data telah dicuri.
Terkini, sebuah akaun Twitter yang memfokuskan kepada kegiatan penjualan data-data bawah tanah, @vxunderground telah mendedahkan bahawa data-data yang telah dicuri dari sistem dalaman CDPR telah mula memasuki pasaran gelap.
Kod sumber Gwent: The Witcher Card Game telah dibocorkan secara atas talian oleh mereka yang tidak bertanggungjawab ini. Manakala, kod sumber untuk Cyberpunk 2077 dan The Witcher 3: Wild Hunt pula sudah mula dilelong dengan nilai bidaan bermula USD1 juta (sekitar RM4.04 juta).
Tawaran ini turut terbuka sekiranya ada yang mahu membeli dengan nilai USD7 juta (sekitar RM28 juta), mereka akan terus menjualnya.

CD Projekt Red's ransomed data has been leaked online. pic.twitter.com/T4Zzqfn78F— vx-underground (@vxunderground) February 10, 2021

Update: a mistake was made. They stated starting bid $1kk. This was assumed as a typo for $1,000. They meant $1,000,000. They are also selling immediately for $7,000,000.Attached images supplied by @DrFurfagMD pic.twitter.com/JnOcwnGqZk— vx-underground (@vxunderground) February 10, 2021

Sama ada dakwaan ini yang mengatakan mereka mempunyai kod sumber tersebut adalah sahih ataupun tidak, pihak CDPR masih belum mengeluarkan sebarang kenyataan. Semoga CDPR dan pihak berkuasa berkaitan mampu menyelesaikan kes ini dengan segera.


Game Pertama Metronomik, Diketuai Wan Hazmer, Akan Diperlihatkan Kali Pertama Di Tokyo Game Show 2018

Hasil kerja syarikat tempatan akan diperlihatkan tidak lama lagi.

Metronomik telah mengumumkan yang game pertama yang sedang dalam pembangunan mereka, No Straight Roads akan diperlihatkan kepada umum buat kali pertama semasa acara Tokyo Game Show 2018, dari 20 hingga 23 September.
Menceritakan tentang dua rockers indie yang ingin melawan ‘EDM record label’ dalam genre game yang digelar mereka sebagai music-based action game.
Dalam kenyataan yang dikeluarkan, Metronomik mendedahkan yang game ini adalah hasil daripada kecintaan muzik dan penceritaan visual oleh Lead Game Designer Final Fantasy XV dan Concept Artist Street Fighter V.
Dalam kenyataan yang dikeluarkan di Facebook peribadinya, Wan Hazmer pula menyatakan:
“Game kami, No Straight Roads akan mengadakan pertunjukan demonya yang pertama di Tokyo Game Show pada tahun ini! Kami rasa sangat dirahmati untuk diberikan peluang menunjukkan demo ini, memandangkan ia hanya 9 bulan sejak Daim dan saya mengasaskan Metronomik!”

Metronomik ialah sebuah studio tempatan baru yang diketuai oleh Wan Hazmer, anak Malaysia yang mencipta nama di Square Enix sebagai Lead Game Designer untuk Final Fantasy XV. Beliau telah meninggalkan studio gergasi di Jepun itu dan kembali ke tanah air untuk berbakti kepada industri gaming tempatan.


Pengubahsuaian Karakter Dalam Moving Out Boleh Naik Kerusi Roda, Pakai Hijab

Masih ingat tentang game Moving Out yang pernah kami kongsikan sebelum ini?

Sebuah game dari penerbit Overcooked, serta mempunyai gameplay yang seakan sama dengan Overcooked. Kalau Overcooked adalah game co-op memasak di dapur, Moving Out pula ialah sebuah game co-op yang gameplaynya adalah untuk mengangkat barangan-barangan di dalam rumah untuk dipindahkan.
Menurut VG247 yang telahpun mencuba Moving Out, game ini mempunyai beberapa opsyen difficulty dan pengubahsuain karakter yang bagus.
Berbeza dengan Overcooked, difficulty atau accessibility dalam game ini boleh dilaraskan mengikut kesesuaian para pemain. Misalnya, barangan-barangan yang dimasukkan ke dalam van perlu disusun dengan kemas atau untuk lebih memudahkan ia boleh saja dihilangkan selepas masuk ke dalam van itu. Kemudian, kita boleh memilih untuk membenarkan pemain untuk mengangkat barangan-barangan besar seorang diri (tanpa perlu bantuan pemain lain) ataupun tidak.
Pengubahsuain karakter juga agak menarik. Ya, dalam Overcooked 2 ada karakter yang berkerusi roda, tapi pemain hanya boleh pilih karakter itu saja dan tidak boleh melakukan sebarang pengubahsuaian. Untuk Moving Out pula, setiap karakter boleh diubahsuai mengikut citarasa masing-masing — termasuk ingin menaiki kerusi roda dan berhijab.
Dalam satu balasan di Twitter, akaun pembangun game ini, SMG Studio mendedahkan bahawa ketua studio ini merupakan seorang muslim, maka sebab itu mereka memasukkan pengubahsuaian berhijab ini.
https://twitter.com/smgstudio/status/1226621723967025152?s=20
Moving Out akan dilancarkan pada 28 April 2020 untuk PC, PS4, Xbox One dan Switch.


Dalam Setiap Xbox One X Ada Master Chief Comel Menunggang Kala Jengking – Ingat Lagi Project “Scorpio”?

Terdapat Master Chief kecil sedang menunggang seekor kala jengking dalam setiap Xbox One X. Tapi korang takkan dapat lihatnya melainkan korang tidak ada masalah dengan waranti.

Satu channel YouTube berbahasa Sepanyol, Unocero telah mengesan motif yang berada di sebalik papan konsol.

Gambar di atas menunjukkan Master Chief sedang menunggang seekor kala jengking. Ia agak menarik kerana nama asal Xbox One X ialah Project Scorpio.
Ini bukannya kali pertama Microsoft memasukkan easter egg kecil dalam Xbox. Terdapat juga Master Chief kecil dalam setiap Xbox One S.
Master Chief di Xbox One S
Sumber: Eurogamer


Saksikan 2 Pancaragam Ini Memainkan Lagu Tema God of War Semasa Waktu Rehat American Football

Satu promosi yang mungkin jarang-jarang kita lihat!

Selain promosi di media-media digital dan papan-papan tanda fizikal, apa lagi cara nak promosikan antara game yang paling ditunggu-tunggu tahun ini? Lakukan persembahan pancaragam semasa waktu rehat American football!
Fiesta Bowl, sebuah perlawanan American football di peringkat kolej yang mana PlayStation menjadi penaja utama, telah melakukan sebuah persembahan pancaragam ringkas memainkan lagu tema God of War akan datang. Ia dimainkan oleh dua pasukan pancaragam, iaitu Husky Marching Band dan Penn State Blue Band.
Korang boleh saksikannya di bawah:
https://twitter.com/Fiesta_Bowl/status/947245958948995073
Di bawah ini pula adalah rakaman yang lebih dekat:

God of War kini masih lagi dalam pembangunan dan tiada lagi tarikh pelancaran. Walau bagaimanapun, terdapat khabar angin tentang tarikh pelancarannya telah tertiris.
JomBaca: Gameplay God of War Akan Mengambil Masa 25-30 Jam Untuk Dihabiskan


Sony Sahkan Controller PS4, DualShock 4 Takkan Menyokong Game-Game PS5

Berita ini mungkin akan sedikit mengelirukan sesetengah pemain. Harus dibaca dengan teliti.
Konsol PlayStation 5 akan menyokong controller PS4, DualShock 4 (DS4), namun ia hanya untuk game-game dari PS4 yang boleh dimainkan di PS5. Untuk game-game PS5, DS4 tidak boleh digunakan.
Maksudnya di sini, Sony sebelum ini telah mengesahkan yang banyak game PS4 yang akan boleh dimainkan di konsol PS5 (backward compatibility). Untuk game-game ini, ya, kita akan boleh mainkannya di konsol PS5 menggunakan DS4.
Walau bagaimanapun, untuk game-game yang memang khas dilancarkan untuk PS5, kita tidak akan dapat mainkannya menggunakan DS4. Dalam kata lain, hanya controller PS5 sendiri, DualSense yang dibenarkan untuk bermain game-game PS5.
Dalam menjelaskan mengapa DS4 tidak dibenarkan untuk bermain game-game PS5, ini kata Sony:
“Kami yakin bahawa game-game PS5 seharusnya menggunakan kelebihan terhadap keupayaan dan fungsi baharu yang kami bawakan ke platform ini, termasuk controller wayarles DualSense.”
Seperti yang kita tahu, DualSense akan memperkenalkan bermacam teknologi baharu seperti haptic feedback — maklumbalas yang diberikan oleh controller antara melanggar dinding semasa memandu dalam game perlumbaan kereta dengan membuat bentesan dalam game bola sepak tidak akan terasa sama. Malah, pemain akan merasa perbezaan semasa berlari di padang berumput atau yang berlumpur.
Sony mengumumkan perkara ini dalam satu blogpost yang menyenaraikan apakah peralatan dan aksesori PS4 yang boleh dimainkan di PS5. Yang disenaraikan ialah:
Peralatan seperti racing wheels, arcade sticks, dan flight sticks akan boleh memainkan game-game PS5 dan game-game PS4 yang disokong di PS5.Platinum dan Gold Wireless Headseats, serta semua headset pihak ketiga yang disambungkan menggunakan USB port atau audio jack (tapi headset companion app tidak akan ada di PS5).PS Move Motion Controllers dan the PlayStation VR Aim Controller akan boleh digunakan untuk game-game PS VR yang disokong di PS5.PS4 Camera akan boleh digunakan dengan kehadiran adaptor yang akan diberikan secara percuma kepada pengguna PS VR (info lanjut akan dikongsikan kemudian).
PS5 akan dilancarkan pada hujung tahun 2020, namun masih belum ada harga dan tarikh tepat pelancaran.


Lego Marvel’s Avengers: Bersedia Untuk Mengembara Dalam Dunia Open World Lego!

Open world dalam game Lego!? Pemain boleh mengembara kawasan-kawasan yang digunakan dalam filem Avengers!
Siri game Lego sesungguhnya mempunyai peminat-peminat yang tersendiri. Siri terbaru ini pastinya diterima dengan respon positif kerana membenarkan pengembaraan kawasan secara terbuka.
Setakat ini, kawasan yang diketahui boleh diakses secara free roam adalah bandar New York, Ibu Pejabat S.H.I.E.L.D., Sokovia, South Africa dan juga Washington.
LEGO Marvel’s Avengers akan berada dipasaran pada 29 Januari 2016 untuk 3DS, PC, PlayStation 3, PS4, Wii U, Xbox 360 dan Xbox One.


Bila tak bermain game, saya suka merantau. Dari bermain ski di Turki, menyentuh sakura di Jepun, ke berpelukan dengan koala di Australia. Minggu nih, saya mengikuti satu pengembaraan safari pula.

Tapi safari yang ini berlainan sikit sebab semua haiwan adalah robot termasuk haiwan tunggangan. Busur, anak panah, dan pakaian dibuat dari sisa besi robot dan saya mengambil risiko akan diletup, ditampar, dan ditembak oleh robot.
Selamat datang ke Planet of the Machines.
Jom kita pergi mengembara dalam review Horizon Zero Dawn: Boleh Beli or Boleh Blah!?

Horizon Zero Dawn (HZD) dibina dengan game engine Decima, hasil dari syarikat Guerilla Games, yang juga telah digunakan untuk beberapa game lain yang sangat ketara seperti Killzone Shadow Fall, Until Dawn, dan game yang akan datang dari syarikat Kojima Productions, Death Stranding. Guerilla Games, syarikat lebih terkenal dengan siri game Killzone, telah membangunkan HZD sebagai game single-player eksklusif untuk PlayStation 4 dan ianya telah dikhabarkan sebagai pesaing untuk anugerah game-of-the-year tahun ini.
Alkisah Bumi Bukan Lagi Milik Kita
Dipandang hina oleh orang ramai, Aloy adalah seorang gadis suku kaum yang berazam untuk berjaya dalam pertandingan The Proving, sebuah acara tahunan diadakan oleh puak Nora. Tetapi satu malapetaka telah menimpa lembah Embrace dan robot dinosaur liar yang dulunya pasif tiba-tiba menjadi ganas dan kerap menyerang manusia tanpa sebab.
Apakah rahsia tersembunyi yang menyebabkan Aloy dibuang keluar dari puak Nora?
Semua petanda seakan-akan menunjuk balik pada Aloy. Dengan itu, dia melalui perjalanan yang jauh ke kawasan-kawasan belum diterokai demi menyelamatkan kampungnya dan mengembalikan keamanan untuk umat manusia dan mesin. Usaha tersebut membawa Aloy ke beberapa lokasi menarik dan masyarakat unik; dari gunung-ganang tanah suci puak Nora, ke dataran padang pasir negara Carja, ke pondok dan bengkel besi komuniti Oseram, ataupun ke kem-kem tersembunyi rakyat Banuk. Dan jika korang seorang penjelajah yang berani, masuklah ke beberapa kawasan misteri peninggalan zaman silam.
Bandaraya Meridian adalah sangat jauh berbeza dari perkampungan puak Nora.
Seperti mana-mana game open-world RPG, dunia HZD berselerak dengan pelbagai misi sidequests dan barang carian collectibles. Di beberapa sudut tempat mestinya adanya seorang karakter meminta membuat kerja yang hanya saya sahaja boleh lakukan. Entahlah mengapa semua asyik minta pertolongan dari saya sahaja, tapi mungkin sebab hanya Aloy mempunyai gadget istimewa Focus yang banyak menolongnya dalam pelbagai jenis keadaan, sama ada hendak membuat siasatan CSI ataupun semasa memburu untuk sumber bahan.
Aloy menggunakan alat zaman silam Focus untuk memburu robot Grazers.
Alat teknologi zaman silam, Focus banyak digunakan oleh Aloy. Antara ciri penting dimana saya menggunakan alat menyerupai Bluetooth ini adalah apabila mengesan spesis dan gerak-geri robot. Focus juga menunjukkan tanda-tanda kelemahan pada struktur badan robot. Ini merupakan sasaran utama untuk kerosakan tinggi jika korang boleh memanah dengan tepat. Badan robot berperisai besi, tambah-tambah lagi kalau robot tuh dilengkap dengan senjata pulak! Kena tahu semua ini, kalau nak mendapatkan buruan dengan loot yang lumayan. Lagi-lagi kalau dapat loot yang jatuh dari langit!

Cabaran Robot Buruan Untuk Semua
Ada bermacam-macam jenis robot binatang berkeliaran di dunia HZD. Hanya dengan busur, tombak dan beberapa lagi senjata yang akan dijumpai, ia memang senang untuk memainkan peranan seorang pemburu primitif. Dari robot rusa bertanduk Grazer yang lari apabila diancam, atau robot buaya Snapmaw yang berenang dengan malas, banyak robot menyerupai atau meniru sifat tingkah laku haiwan semulajadi.
Alat Override boleh merasuk robot untuk dijadikan rakan pejuang atau kenderaan kuda.
Ada pada sewaktu masa saya ingin mendapatkan sumber bahan yang penting (Trampler’s Heart), tetapi karakter saya masih lemah untuk berlawan dengan sekumpulan robot kerbau besi yang besar. Dengan mengunakan alat Override, dengan senyap-senyap saya dapat merasuk seekor kerbau besi dan beredar ke tempat selamat sambil memerhati kerbau saya menjadi ganas dan menyerang keluarganya sendiri sampai mati (ya, saya seorang sadist).
Malangnya, beberapa robot burung yang tertarik dengan pertempuran ini muncul dan dengan cepatnya dapat membaham bangkai robot kerbau! Rugilah kalau lambat, bahan yang saya carikan sudah dimakan, aduuuh…
Setiap robot adalah unik dari cara gerak-gerinya dan jenis senjata yang ada diatas badannya.
Yang menariknya, setiap spesis mempunyai senjata unik untuk digunakan di antara satu sama lain. Contohnya robot Watcher yang berkaki dua. Ia adalah robot paling lemah tetapi boleh meletupkan cahaya terang yang mengelirukan penglihatan. Robot Longleg juga berkaki dua tetapi ia merupai ayam besar, berbadan besar, dan boleh mengesan tempat korang sembunyi. Robot burung Stormbird pulak bukan sahaja mematuk dengan ganas tetapi juga ada kuasa tembakan elektrik.

Ini dan beberapa lagi robot yang berkaki empat, yang berenang, yang berterbangan, yang berbadan besar, dan lain-lain lagi saya terjumpa dan boleh berinteraksi (tembak ratusan panah), serta beberapa yang berbentuk di luar dugaan! Pastikanlah korang sentiasa mengambil perhatian terhadap persekitaraan korang.
Indahnya Dunia Horizon Zero Dawn
Salah satu aspek banyak dipuji dalam Horizon Zero Dawn adalah dunianya yang sangat indah dan terperinci. Guerilla Games memang tahu memikat generasi bersosial media! Untuk gamers yang rehat sekejap dari sesi tembak-menembak, HZD mempunyai fungsi Photo Mode.

Sumber: BunnyTeam.Net Gaming Group
Sumber: BunnyTeam.Net Gaming Group

JomJenguk: Album Foto Facebook JomGaming: Horizon Zero Dawn Photo Mode!
Beberapa Isu Dalam Sistem
Sukar untuk dipercaya, tetapi ya, ada juga beberapa perkara yang agak sikit tidak memuaskan bagi saya dalam HZD, selain dari beberapa isu bugs.
Antaranya adalah bila saya hendak membeli barang keperluan dengan UI pembelian. Saya hanya boleh membeli satu item dalam satu transaksi dan ini mengambil banyak masa apabila saya perlu membeli jumlah yang banyak, asyik kena tekan butang ‘O’ sampai cukup. Mungkin ini pekara kecil di permulaan game, tetapi bila sumber bahan di persekitaran luar semakin kurang dan makin banyak robot besar perlu ditumpas, ia boleh terasa menjengkelkan.
Simpan tak nak, bazir pun tak nak. Jual je lah semua nih!
Bila dbandingkan dengan memburu robot dinosaur gergasi, misi-misi dimana saya perlu bertarung dengan musuh manusia di beberapa kem-kem penjenayah atau kubu puak kaum Shadow Carja tidak memberi pandangan atau pengalaman istimewa. Banyak kali modus operandi saya adalah masuk secara senyap, sorok dalam semak, bersiul sikit supaya musuh mencari saya, dan tikam sekali untuk mereka mati. Ulang sampai menang. Peerrgghh bosan!
Keputusan: Boleh Beli or Boleh Blah!?
Selain dari misi dengan musuh manusia, saya tidak boleh asyik melekat pada strategi stealth sepanjang masa bermain game Horizon Zero Dawn. Untuk mengelakkan diri dari diburu oleh robot yang ganas, bukan saja perlu memanah dengan tepat, tetapi juga mengunakan mana-mana kesempatan yang ada di persekitaran. Contohnya pokok balak hutan boleh mengurangkan kesan letupan atau menghalang tembakan laser. Semakin saya maju ke pengembaraan jalan cerita, semakin besar robot yang ditemui, dan semakin sukar mencari bahan keperluan.
Guerilla Games bukan sahaja telah mencipta sebuah dunia sci-fi post-apocalypse yang dijajahi penuh oleh dinosaur besi sehingga kaum manusia terjatuh ke zaman purba dan berpecah pada masyarakat dan agama sendiri. Game ini, secara terperinci, adalah satu kemenangan dari aspek naratif yang beremosi perikemanusiaan; perjalanan seorang wirawati terasing yang sedang mencari kebenaran diri, dunia, dan nasib untuk masa depan.
– Pertempuran dengan musuh AI manusia agak membosankan; lawan cara melee terlalu ringkas.
– Beberapa isu bugs yang timbul seperti cutscene tidak berjalan atau pintu gerbang tidak dibuka.
– Beberapa pilihan dari aspek UI yang melambatkan  – contohnya pembelian satu barang sahaja dalam satu transaksi. Tekan ‘O’ sampai pengsan kalau nak beli banyak barang!
+ Gabungan pelbagai aspek open-world yang dikenali dalam satu reka bentuk konsep yang rasa original dan bertenaga.
+ Jalan cerita yang menarik dengan dialog yang ekspresif; sidequest pun adalah cerita yang unik.
+ Dunia Horizon Zero Down yang unik – makhluk robot, rekaan watak dan backstory yang mendalam.
+ Photo Mode! Boleh berjam-jam cuba mencari gambar dan filter terbaik.


Pusingan Kelayakan Malaysia Untuk Sukan Asia 2018 Bagi Hearthstone, Starcraft II Dan Clash Royale Pula Diumumkan

Masa untuk mempersiapkan pasukan negara untuk Sukan Asia 2018!

Awal pagi semalam, PES Malaysia telahpun mengumumkan yang mereka bakal mengendalikan pusingan kelayakan peringkat Malaysia untuk Sukan Asia 2018 Jakarta-Palembang bagi game PES 2018.
Terbaru, pusingan kelayakan untuk Hearthstone, Starcraft II dan Clash Royale pula diumumkan, yang mana ia bakal dikendalikan oleh Prime Live. Berbeza dengan PES 2018 yang akan mengadakan pemilihan secara offline di Nagaming, pemilihan pemain untuk ketiga-tiga game ini akan diadakan secara online.
Berbeza dengan proses pemilihan PES 2018 yang dijelaskan dengan lebih terperinci tentang bagaimana pusingan kelayakan ini akan bergerak — dari pusingan kelayakan peringkat Malaysia ke peringkat Asia Tenggara — pergerakan kelayakan untuk ketiga-tiga game ini agak kurang jelas. Mereka lebih kepada menjelaskan bagaimana perlawanan pusingan kelayakan itu akan berjalan sahaja.
Apa-apa pun, sekiranya korang rasa koranglah pemain-pemain Hearthstone, Starcraft II dan Clash Royale yang layak untuk mewakili negara, apa tunggu lagi, daftarkan nama/pasukan korang di sini.
Selamat maju jaya!

Enam game akan dimasukkan ke dalam pertandingan demonstrasi esport dalam Sukan Asia 2018. Buat masa ini, pasukan Malaysia hanya mengumumkan pemilihan untuk empat game ini. Adakah akan ada pemilihan untuk League of Legends dan Arena of Valor juga?
Kesemua pemilihan yang sudah diumumkan ini mendapat pengiktirafan daripada Persatuan Sukan Elektronik Malaysia (ESM) dan Majlis Sukan Negara.


Masuk GTA Online Sekarang Dan Dapatkan 425,000 Duit In-Game, Tiny Racers Kini Sudah Boleh Dimainkan

Rockstar sangat bermurah hati dengan memberikan “rebat cukai” kepada para pemain Grand Theft Auto V Online pada bulan Mei nanti.

Apa yang anda perlu lakukan adalah sangat mudah. Log masuk ke dalam GTA Online pada bila-bila masa dari sekarang hingga 30 April ini, dan “rebat cukai” sebanyak 425,000 in-game cash akan dimasukkan ke akaun anda pada bulan Mei nanti.
Ia akan diberikan kepada para pemain di PC, PS4 dan Xbox One.

Sekiranya nilai 425,000 masih tidak cukup untuk membuat anda kembali ke GTA Online, mungkin game mode terbaru, Tiny Racers akan menarik minat anda.
Tiny Racers kini sudah boleh anda mainkan, di mana ia membawakan aura retro/klasik. Ia bakal menukarkan perlumbaan stunt kepada penampilan seakan-akan Micro Machines dari pandangan atas.
Anda boleh saksikan gameplay panjang daripada Youtuber swiftor di bawah:


Ciri Khas Akan Diberikan PS4 Pro, Umum Developer Nier: Automata

Diumumkan dalam livestream oleh Square Enix dan Dengeki baru-baru ini.
Dalam livestream 21 minit itu, dapat kita lihat aksi-aksi baru untuk action RPG terbaru dari PlatinumGames dan mereka telah berkongsi beberapa info mengenai game tersebut apabila dimainkan di PS4 Pro.

Antaranya ialah, paparan untuk PS4 Pro akan mempunyai kebolehan motion blur dan menurut livestream terbabit, ia membantu feel yang lebih lancar semasa pertarungan.

PS4 Pro juga akan mempunyai ekspressi persekitaran yang lebih teliti, sebagai contoh pencahayaan yang lebih jelas jika dibandingkan dengan versi PS4 standard.

Disamping itu, efek bayang di PS4 Pro juga kelihatan lebih teliti dan kemas.
Bagi mereka yang ingin melihat aksi paparan yang diambil diatas, sila rujuk pada masa berikut (11:20 to 15:11, 16:50 to 21:24, 28:19 to 40:48).

Demo NieR: Automata akan boleh dicuba oleh peminat siri ini pada 22 Disember kelak dan game penuh bakal diterbitkan pada Mac 2017.


Nioh 2 Bakal Menemui Gamers Hardcore – Adakah William Bakal Menjadi Jelmaan Oni?

Koei Tecmo umumkan mereka sedang membangunkan sekuel kepada Nioh ketika persidangan Sony E3 2018.

Dikhabarkan William, protagonis yang dahulu melawan syaitan-syaitan Oni kini menjadi salah satu daripada mereka apabila karakter tersebut dilihat menarik 2 tanduk keluar dari kepalanya lalu berubah menjadi demon berapi ganas! William, is that you?

Kali ini terdapat banyak game hack-and-slash-esque /action RPG hardcore di umumkan di E3 2018 seperti Ghost of Tsushima dan Sekiro: Shadow Dies Twice serta meletakkan Nioh 2 antara game yang dinanti-nantikan.
Nioh yang pertama diterbitkan pada Februari 2017. Tiada tarikh pelancaran diumumkan lagi untuk sekuel nya ini.


@jomgamingmy Kempen Boikot Hogwarts Legacy Tak Berjaya, Terjual 12 Juta Unit Dalam 2 Minggu #jomgaming #shorts #reels #fyp #hogwartslegacy #harrypotter #avalanchesoftware #warnerbrosgames  ♬ original sound – jomgamingmy – jomgamingmy


Clash of Clans Akan Beraya Di China Tahun Ini Dengan Duit Raya USD8.6 Billion!

Developer Clash of Clans dan Clash Royale, Supercell dilaporkan akan dibeli oleh syarikat dari China.

Menurut laporan Wall Street Journal, syarikat Internet dari China, Tencent dan beberapa rakan kongsi mereka akan membeli 84.3% pegangan dalam Supercell, developer dari Finland itu.
Pegangan ini akan dibeli daripada syarikat dari Jepun, SoftBank Group Corp dengan nilai USD8.6 billion.
Nilai pembelian ini adalah lebih tinggi daripada nilai pembelian King Digital Entertainment, developer Candy Crush oleh Activision Blizzard, iaitu pada harga USD5.9 billion.
Tencent telah berjanji Supercell akan meneruskan kebebasan mereka dalam aspek kreativiti di sebalik pembelian ini.


Sledgehammer Keluarkan Video Hargai Peminat, Kajian Tentang Call of Duty: WWII Telah Bermula Selama 2.5 Tahun

Call of Duty: WWII telah diumumkan secara rasmi pada hujung minggu lalu. Semestinya, dengan kembalinya siri ini kepada Perang Dunia Kedua, ia telah mendapat reaksi yang positif daripada para peminat.

Dengan itu, Sledgehammer Games telah mengeluarkan sebuah video di Twitter, dengan pengasas-bersama, Glen Schofield telah berterima kasih kepada para peminat kerana telah memberikan reaksi positif kepada game yang sedang mereka bangunkan ini.
Beliau turut memberikan penghargaan kepada pasukan pembangunannya atas masa dan dedikasi yang telah ditaburkan bagi menjayakan Call of Duty: WWII. Anda boleh tontonnya di bawah:

Tune in now for a greeting from @GlenSchofield! And make sure to catch our worldwide reveal on 4.26 at 10AM PDT. https://t.co/urUxbvRK6j pic.twitter.com/pv6eW61xB5
— Sledgehammer Games (@SHGames) April 23, 2017
Di samping itu, seorang lagi pengasas-bersama Sledgehammer Games, Michael Condrey turut telah mendedahkan sesuatu dalam video yang lain pula. Beliau telah mendedahkan bahawa kumpulan mereka telah mengkaji tentang game ini selama 2 tahun setengah, menjelajah ke Eropah dan dunia, bagi memastikan game ini dapat dibikin dengan betul.
Dengan pendedahan ini, kita mungkin boleh mengagak bahawa Call of Duty: WWII yang bakal disajikan akan membawa kita juga keluar dari Eropah. Anda boleh saksikan ucapan beliau di bawah:
https://twitter.com/SHGames/status/855494909876293633
JomBaca: Pelakon Filem Transformers, Josh Duhamel Dikatakan Akan Membintangi Call of Duty: WWII – Betul Ke Bohong?
Jangan lupa untuk menyaksikan pendedahkan game ini yang akan diadakan pada 27 April 2017, 1 pagi (waktu Malaysia). Anda boleh saksikannya nanti di channel Youtube Call of Duty.
Tarikh pelancaran Call of Duty: WWII masih belum diumumkan.


Necromancer Bakal Menghidupkan Yang Mati Di Diablo III

All hail the Priests of Rathma!

Menurut Blizzard, mereka masih lagi dalam fasa awal rekaan dan dijangka siap pada 2017 melalui DLC yang dikenali sebagai Rise of the Necromancer.
Berfokus kepada kuasa kematian, Necromancer akan menghidupkan musuh-musuh yang mati untuk berjuang untuk mereka. Mereka juga boleh menggunakan bangkai-bangkai yang ada sebagai bahan letupan. Mantap!

Necromancer merupakan salah satu class yang sangat digemari ramai dalam Diablo II dan ini menyebabkan Blizzard membuat keputusan untuk menghidupkan kembali class ini.
Selain class Necromancer, Blizzard turut menyatakan akan DLC Rise of the Necromancer akan didatangkan dengan in-game pet, 2 slot watak, portrait frame, pennant, banner, dan banner sigil.
Harga bagi Rise of the Necromancer masih belum lagi ditentukan.
Seni konsep bagi Necromancer di Diablo III.


Trilogi Mass Effect Remastered Dilaporkan Sedang Dalam Pembangunan Oleh EA

Kalau korang ikuti laporan kami sebelum ini, EA telah mengesahkan bahawa EA akan melancarkan 14 game baharu sepanjang tahun fiskal 2021. Salah satu daripadanya ialah sebuah “game HD” yang judulnya belum diumumkan kepada umum.
Ramai yang mula tertanya-tanya apakah “game HD” tersebut? Dan menurut VentureBeat, game ini merupakan versi remastered untuk ketiga-tiga game Mass Effect.
Laporan ini walau bagaimanapun tidak menyatakan sama ada versi remastered ini akan mengumpulkan trilogi tersebut ke dalam satu koleksi game atau mengasingkannya kepada tiga buah game remastered yang berbeza.
Menurut laporan ini lagi, trilogi remastered Mass Effect ini tidak akan dikeluarkan ke Nintendo Switch, yang mana kemungkinan ia akan dilancarkan kemudian selepas ia dilancarkan ke platform lain terlebih dahulu.
Apa-apa pun, berita ini masih belum disahkan. Maka, jangan terlalu berharap.


Komposer Game The Last of Us Akan Turut Bikin Muzik Untuk Siri Di HBO

Aura yang ada dalam game The Last of Us tidak akan terasa seperti apa yang kita alami tanpa sentuhan Gustavo Santaolalla.
Mungkin ada yang tidak mengenali susuk tubuh Gustavo Santaolalla. Beliaulah yang bertanggungjawab menghidupkan suasana game yang dibangunkan Naughty Dog itu, dalam kedua-dua game pertama dan sekuelnya nanti, melalui muzik-muzik ciptaannya yang mengasyikkan.
Terkini, Neil Druckmann telah mengesahkan bahawa Santaolalla akan turut ditugaskan sebagai komposer untuk siri televisyen adaptasi game itu yang akan diterbitkan HBO.
Dalam tweet yang dinaikkan, Druckmann berkata, “Ini sangat mengujakan! Meneruskan pinjaman bakat muzik beliau kepada The Last of Us Part II, Gustavo Santaolalla akan menyertai kami untuk membawakan The Last of Us ke HBO!”

Well this is exciting! Beyond lending his incredible musical talent to The Last of Us Part II, Gustavo Santaolalla is joining us to bring over The Last of Us to HBO!
— Dr. Uckmann (@Neil_Druckmann) March 11, 2020
Santaolalla merupakan seorang komposer muzik yang pernah memenangi Academy Award melalui filem Brokeback Mountain, Making a Murderer (dokumentari di Netflix) serta banyak lagi karya beliau sekitar 1980-an.

Adaptasi game berlatarbelakangkan pasca-apokalips ini akan mendapat kerjasama antara Craig Mazin, penulis untuk siri mini Chernobyl di HBO, dan Neil Druckmann, orang penting dari Naughty Dog yang menjadi penulis utama untuk game asal The Last of Us serta sekuelnya yang akan dikeluarkan pada tahun ini.
Siri TV The Last of Us ini merupakan karya pertama daripada PlayStation Productions, sebuah kumpulan penerbitan filem dan TV di bawah Sony Interactive Entertainment.
Buat masa ini, pembikinan siri TV ini masih lagi di peringkat awal, dan tiada waktu pelancaran didedahkan.


WinteR Kembali Bersaing Dalam Dota 2, DeToNator Daftar Untuk Open Qualifier KL Major 2018

Mampukah WinteR dan pasukannya DeToNator memberikan persaingan dalam arena DotA 2 yang penuh cabaran?

Selepas pelancaran Kuala Lumpur Major, WinteR dengan rasminya diumumkan oleh Kunayic , beliau akan menyambung semula posnya sebagai pos 5 dalam Dota 2. Berasal dari Malaysia, nama WinteR sememangnya tidak asing dalam dunia DotA 2 sebagai pemain, komentator dan juga penganalisis profesional.
DeToNator ditubuhkan pada musim 2018/19 dan pasukan ini berharap akan berjaya mendapatkan tempat dalam The Internation 9 kelak. Berikut adalah lineup bagi pasukan ini:

Pos 1: Benhur “Benhur” Lawis
Pos 2: Steve “Excalibur” Ye
Pos 3: Ralph Richard “RR” Peñano
Pos 4: Axel “Pablo” Källman
Pos 5: Chan “WinteR” Litt Binn

Selain WinteR, roster DeToNator mempunyai pemain veteran, Pablo yang asalnya daripada pasukan The Final Tribe. Excalibur pada mulanya adalah salah seorang pemain pertama pubstar yang dulu berpasukan bersama Fnatic pada tahun 2014.
RR juga adalah pemain veteran SEA dan beliau pada masa itu bermain semasa TI7 di bawah pasukan Execration. Rakannya senegaranya, Benhur “Benhur” Lawis juga pernah bermain untuk pasukan Mneski.sport5. Pasukan itu dibubarkan apabila mereka hanya memenangi 2 game sahaja ketika Manila Major 2016.
Penubuhan pasukan ini kemungkinan hanya akan wujud untuk mendapatkan jumlah wang hadiah mengikuti pertandingan-pertandingan minor sahaja. Tetapi adakah askar-askar DetoNator bersedia untuk kembali ke pentas pertarungan antarabangsa selepas lama berhiatus? Besar kemungkinan ya dengan kepimpinan yang ada pada WinteR.


Isteri Bershopping, Suami Main Game Dalam Pod Kaca Di Dalam Pusat Beli-Belah Di China

Rumah tangga yang bahagia adalah apabila pasangan korang pun bergembira.
Terdapat sesetengah situasi di mana apabila seorang isteri sedang khusyuk ber-shopping di dalam pusat beli-belah, si suami yang budiman ini sudah berjam-jam menunggu di luar. Mungkin ada sesetengah daripadanya mula cepat bosan, tetapi, ia tidak lagi kepada mereka yang mengunjungi sebuah pusat beli-belah ini di China.
Menurut laporan The Paper (via BBC) pusat beli-belah Global Harbour yang terletak di Shanghai, China telah menyediakan beberapa pod khas berkaca, lengkap dengan peralatan untuk sesiapa yang ingin bermain video game. Sementara menunggu isteri memilih pakaian atau handbag yang memikat hati, si suami boleh berehat dan bermain game, antaranya Tekken 3.

Pod ini dilengkapi dengan sebuah kerusi, monitor, komputer dan sekurang-kurangnya satu gamepad, sama ada controller biasa atau arcade stick.
Buat masa ini, pod tersebut adalah percuma untuk dimainkan, namun, dalam beberapa bulan akan datang, pengguna perlu melakukan pengimbasan kod QR dan bayar menerusi telefon pintar.
Rata-rata pengguna lelaki yang ditemuramah memberikan reaksi positif. Salah seorang daripada mereka adalah Encik Yang yang mengatakan ia adalah pengalaman yang hebat, bermain Tekken 3 mengembalikan kenangannya semasa di bangku sekolah.
Walau bagaimanapun, ada segelintir yang kurang selesa dengan kehadiran pod ini di dalam pusat beli-belah. “Kalau suami saya mahu keluar dan bermain game, apa tujuannya membawa dia keluar?”, kata seorang wanita yang tidak mahu dikenali.

Pod ini telah diletakkan di situ kira-kira sebulan yang lalu. Sebuah versi yang ditambahbaik, mungkin dengan pengudaraan yang lebih baik, akan diperkenalkan sebelum akhir tahun ini.
Apa pula pendapat korang tentang pod ini? Adakah ia sesuai diletakkan di dalam pusat beli-belah di Malaysia? Kongsikan komen korang dengan kami.


Game Percuma PlayStation Plus Disember 2021 – Godfall, Mortal Shell, LEGO DC Super-Villains, Judge Eyes

[KEMASKINI]: Untuk yang bertanyakan “Judge Eyes dapat Chinese version saja ke?”, korang kena search “Judgment” dan Add to Library untuk dapatkan English version. Tetap percuma untuk pelanggan PS Plus.
[LAPORAN ASAL]:
Pejam celik pejam celik, kita sudah memasuki bulan terakhir untuk tahun 2021.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan Disember 2021.
Ianya adalah seperti berikut, yang boleh diambil dari 7 Disember 2021 hingga 3 Januari 2022:
Godfall: Challenger Edition (PS5/PS4)Judge Eyes (PS4)LEGO DC Super-Villains (PS4)Mortal Shell (PS4)
Untuk Godfall, harus diingat ia bukan edisi game penuh, sebaliknya Challenger Edition — satu edisi yang hanya memfokuskan kepada kandungan endgame. Tiga mode unik akan ditampilkan iaitu Lightbringer, Dreamstones, dan Ascended Tower of Trials.
Edisi ini akan meletakkan para pemain terus kepada kandungan pasca-game dengan karakter-karakter level maksimum yang juga telah disediakan dengan gear dan senjata yang sesuai.
Menurut info di PlayStation Blog, edisi ini akan menyokong fungsi co-op, serta cross-gen antara para pemain di PS5 dan PS4. Sekiranya ingin akses kandungan campaign dan expansion Fire & Darkness, pemain perlu naik taraf ke Deluxe Edition.

Bagi korang yang masih belum tebus game-game percuma untuk bulan November 2021, korang masih ada masa sehingga 6 Disember ini.


South Park: The Fractured But Whole Menjanjikan Kentut Yang Lebih Meletup!

Dalam video belakang tabir ini, Trey Parker dan Matt Stone ditemubual selaku pencipta siri South Park membincangkan cabaran dan idea dalam menyiapkan The Fractured But Whole.

Menurut Trey Parker, mereka berdua telah mempelajari pelbagai pengalaman baru ketika membuat South Park: Stick of Truth. Kini mereka lebih bersemangat dan ingin mencuba pelbagai idea baru dalam usaha menjadikan siri kedua South Park ini lebih menarik dan meletup – macam kentut!

Kebanyakkan kritikan dan sindiran dalam South Park: The Fractured But Whole merujuk kepada fenomena superhero oleh Marvel dan DC Comics yang terlampau digunakan untuk mengaut keuntungan melalui pawagan-pawagam Hollywood. Gameplay bagi game ini adalah turn-based strategy dan bakal memberikan cabaran baru kepada pemain-pemain yang pernah mencuba South Park: Stick of Truth.
South Park: The Fractured But Whole dijadualkan untuk menemui peminat pada 6 Disember untuk PC, PlayStation 4 dan Xbox One.


Siri Filem Call of Duty Disahkan, Bakal Dibikin Seperti Universe Filem Marvel, Guna Tema Black Ops, Modern Warfare

Mengadaptasi francais video game ke layar perak semakin mendapat sambutan sejak kebelakangan ini. Activision melalui antara siri video game paling berjaya dalam sejarah, Call of Duty juga mahu dibikin menjadi sebuah siri filem.

Activision kini sedang merancang untuk mencipta sebuah siri filem yang seakan-akan universe yang terdapat dalam filem-filem Marvel. Perkara ini telah disahkan oleh Stacey Sher dan Nick van Dyk, co-presidents of in-house production team Activision Blizzard Studios, dalam satu temuramah bersama The Guardian.
Mereka telah mengesahkan bahawa beberapa filem berdasarkan sub-jenama Call of Duty sedang dibangunkan, yang mana beberapa skrip telah ditulis.
“Kami sudah menulis plot sejak beberapa tahun,” kata Sher. “Kami telah mengumpulkan beberapa penulis skrip untuk bercakap tentang ke manakah kita akan bawa (filem ini). Akan terdapat sebuah filem yang seperti Black Ops, iaitu ada cerita di belakang sebuah cerita. Siri Modern Warfare menampakkan bagaimana berjuang dalam peperangan dengan mata-mata dunia memandang kamu. Dan kemudian mungkin sesuatu yang lebih hibrid, di mana kamu akan disajikan dengan operasi rahsia, sulit, dalam masa sama operasi awam dijalankan.”

Ia tidak jelas sama ada Sher menyatakan Black Ops, Modern Warfare dan hibrid sebagai sebuah filem yang satu, atau menggunakan tema-tema ini dalam filem-filem berasingan.
“Ia akan menampilkan tahap ketinggian adrenalin yang sama, ketinggian tenaga estetik sama seperti dalam game, tetapi ia bukanlah adaptasi harfiah,” tambah van Dyk. “Ia akan lebih luas dan mendalam, skop yang global… sebuah filem besar, seakan-akan Marvel.”
Adaptasi ini akan membawakan beberapa siri filem, di mana siri pertamanya dikatakan akan menemui para peminat seawal tahun 2018.

Dalam berita lain, video game Call of Duty yang akan datang akan “kembali ke akarnya” – akar yang manakah bakal mereka kembali masih lagi menjadi tanda tanya. Adakah khabar angin tentang Perang Vietnam atau Perang Dunia Kedua yang akan menjadi kenyataan?


Kisah Bagaimana Naughty Dog Suatu Ketika Dulu Mencabar Kemampuan Sistem PS1 Untuk Hasilkan Crash Bandicoot

Sempena Crash Bandicoot N. Sane Trilogy yang bakal keluar tidak lama lagi, mari kita menyelusuri sejarah game yang bakal mengubah studio Naughty Dog buat selama-lamanya.

Seperti anda tahu, trilogi asal Crash Bandicoot dibangunkan oleh Naughty Dog khas untuk PlayStation 1 pada tahun 1996. Pada zaman 90-an, game sidescroller antara trend game ketika itu. Oleh itu, Naughty Dog melangkah ke perspektif baru dengan meletakkan pandangan kamera ke arah belakang protagonis sepanjang permainan ini.
Untuk game yang lebih daripada 20 tahun, Polygon mendekati pelbagai orang yang terlibat dan juga individu-individu penting seperti pengasas bersama Naughty Dog, Jason Rubin dan Andy Gavin serta lain-lain dalam menjayakan Crash Bandicoot.
Rubin dan Gavin mendapat inspirasi game ini apabila mereka memandu merentas negara dari Boston sehingga California selama 40 jam. Nama asal diberikan untuk game Crash Bandicoot sebenarnya berjudul “Sonic’s Ass” kerana seperti melihat belakang karakter Sonic.
“Dat ass tho”
Artikel ini penuh dengan kisah-kisah pembangunan Crash Bandicoot yang menarik dan juga menghadapi pelbagai cabaran seperti Gavin dan programmer, Dave Baggett menceritakan aturcara game ini membuatkan orang Sony fikir game ini bakal hancurkan PlayStation.
“Saya ada idea tentang bagaimana anda boleh guna virtual memory untuk memberikan level lebih besar,” kata Gavin. “Macam, level Crash selalunya menjadi 32 ke 40 megs tetapi machine memory hanya sampai dua. Hampir kesemua game lain perlu menyesuaikan level mengikut working memory seperti satu meg.”
“Saya pasti kami boleh masukkan segalanya di dalam CD dan memori di dalam akan berada di latar belakang dalam masa yang sama,” Gavin berkata. “Apa yang sebenarnya berlaku ialah Crash memuatkan tiga 64K chunks – selalunyalah apabila anda bermain game, ia memuatkan tiga 64K chunks sesaat daripada cakera dari pelbagai lokasi di seluruh cakera.”
“Jadi, anda boleh dengar pembaca cakera itu mengeluarkan bunyi ‘ee-eee-ee-ee-ee,’ semasa pembaca itu cuba mengambil data chunks secara konsisten,” kata Gavin.

Apabila Sony memasukkan CD ke dalam PlayStation, Sony risau apa game ini akan buat kepada perkakasan PlayStation.
“Rasanya Kelly Flock (ketua Sony ketika itu) berkata kepada saya, ‘Awak buat apa dengan CD ini? Ini boleh sampai ke 400,000 bacaan CD sahaja,'” sekilas oleh Gavin. Jika tekaan Sony itu benar-benar terjadi, Gavin berseloroh pemacu CD hanya boleh bertahan game Crash Bandicoot selama tiga minggu sahaja.
Crash juga secara rasminya menjadi maskot untuk PlayStation
Naughty Dog juga berkesempatan mencuba game remastered Crash Bandicoot N. Sane Trilogy baru-baru ini dan dilaporkan berpuas hati dengan usaha Vicarious Visions dan Activision.
Crash Bandicoot N. Sane Trilogy merangkumi tiga game Crash Bandicoot: Crash Bandicoot, Crash Bandicoot 2: Cortex Strikes Back, Crash Bandicoot 3: Warped bakal dikeluarkan pada 30 Jun ini untuk PlayStation 4.
*Unit review Crash Bandicoot N. Sane Trilogy akan disediakan oleh NaGaming dan korang juga boleh dapatkan daripada mereka!